***Монгол Улсын Их Хурлын 2007 оны намрын ээлжит чуулганы Байгаль орчин, хүнс, хөдөө аж ахуйн байнгын хорооны 2007 оны 10 дугаар сарын 10-ны өдөр /Лхагва гараг/-ийн хуралдаан 15.00 цагт Төрийн ордны \"Г\" танхимд эхлэв.***

Байнгын хорооны дарга, УИХ-ын гишүүн *Я*.Санжмятав ирц, хэлэлцэх асуудлыг танилцуулж, хуралдааныг даргалав.

***Хуралдаанд ирвэл зохих 17 гишүүнээс 9 гишүүн ирж, 52.9 хувийн ирцтэй байв. Үүнд:***

***Чөлөөтэй:*** Г.Адьяа, *Су*.Батболд, Г.Батхүү, Л.Гүндалай, *Ц*.Дамиран.

***Өвчтэй:*** *Б*.Батбаяр, Р.Буд.

***Тасалсан:*** *Х*.Баттулга.

***\"Агаарын бохирдлыг бууруулах талаар хэрэгжүүлэх зарим арга хэмжээний тухай УИХ-ын 2007 оны 46 тоот тогтоолын хэрэгжилтийн байдлын талаар\" Байгаль орчны сайдын мэдээлэл сонсох***

Хэлэлцэж буй асуудалтай холбогдуулан Байгаль орчны сайд *И*.Эрдэнэбаатар, дэд сайд *Б*.Энхмандах, тус яамны хүрээлэн буй орчин, байгалийн нөөцийн газрын дарга Д.Банзрагч, агаарын чанарын албаны дарга *П*.*Батима*, Барилга, хот байгуулалтын яамны Хот байгуулалтын зохицуулалтын газрын дарга С.Очирбат, Түлш, эрчим хүчний яамны Нүүрсний гүн боловсруулалтын хэлтсийн дарга Н.*Болдхүү*, Нийслэлийн Засаг дарга бөгөөд Улаанбаатар хотын захирагч *Ц*.Батбаяр, Улаанбаатар хотын Ерөнхий менежерийн үүрэг гүйцэтгэгч Н.Амгаланбаяр, УИХ-ын Байгаль орчин, хүнс, хөдөө аж ахуйн байнгын хорооны референт Д.Мягмарсүрэн, Д.*Мяхдядаг*,  Т.Булган нарын бүрэлдэхүүнтэй ажлын хэсэг байлцав.

Мэдээллийн талаар Байгаль орчны сайд *И*.Эрдэнэбаатар, Нийслэлийн Засаг дарга бөгөөд Улаанбаатар хотын захирагч *Ц*.Батбаяр нар танилцуулав.

Уг асуудалтай холбогдуулан УИХ-ын гишүүн *А*.*Бакей*, Ч.Содномцэрэн, *З*.Энхболд, Р.Нямсүрэн, *Б*.Цэрэнбалжир нарын асуусан асуултад ажлын хэсгээс *И*.Эрдэнэбаатар, *Ц*.Батбаяр, *Б*.Энхмандах, Н.Амгаланбаяр, Н.*Болдхүү*, Д.Банзрагч, С.Очирбат нар хариулж тайлбар хийв.

УИХ-ын гишүүн *З*.Энхболд, Р.Нямсүрэн, *Я*.Санжмятав нар санал хэлэв.

***Я*.Санжмятав:** -Байгаль орчин, хүнс, хөдөө аж ахуйн байнгын хороогоор энэ асуудлыг хэлэлцээд 2008 оны төсөвт ийм зүйлийг тусгах нь зүйтэй байна гэсэн саналаа тус байнгын хороонд ирүүлэх, мөн Байгаль орчин, хүнс, хөдөө аж ахуйн байнгын хорооноос гарах албан бичгийг  бүх байнгын *хороодууд*, бусад газруудад тараах, Засгийн газарт хүргүүлэхээр шийдвэрлэлээ.

***Хуралдаан 17.00 цагт өндөрлөв.***

Тэмдэглэлтэй танилцсан:

БАЙГАЛЬ ОРЧИН, ХҮНС, ХӨДӨӨ

АЖ АХУЙН БАЙНГЫН ХОРООНЫ

ДАРГА *Я*.САНЖМЯТАВ

Тэмдэглэл хөтөлсөн:

ХУРАЛДААНЫ НАРИЙН

БИЧГИЙН ДАРГА Д.ЭНЭБИШ

***УЛСЫН ИХ ХУРЛЫН БАЙГАЛЬ ОРЧИН, ХҮНС, ХӨДӨӨ АЖ АХУЙН***

***БАЙНГЫН ХОРООНЫ 2007 ОНЫ 10 ДУГААР САРЫН 10-НЫ ӨДӨР***

***(ЛХАГВА ГАРАГ)-ИЙН НЭГДСЭН ХУРАЛДААНЫ ДЭЛГЭРЭНГҮЙ ТЭМДЭГЛЭЛ***

***Хуралдаан 15.00 цагт эхлэв.***

***Я*.Санжмятав**:  -Хэлэлцэж байгаа асуудалтай холбогдуулаад Байгаль орчны сайд Эрдэнэбаатар оролцож байгаа. Дэд сайд Энхмандах оролцож байна. Байгаль орчны яамны хүрээлэн буй орчин, байгалийн нөөцийн газрын дарга Банзрагч, Агаарын чанарын албаны дарга *Батима* саяхан энэ ажилд тогтоол гарсантай холбогдуулж томилогдон ажиллаж байгаа хүн, нийслэлээс Нийслэлийн Засаг дарга бөгөөд Улаанбаатар хотын захирагч Батбаяр оролцох ёстой Засгийн газрын хуралдаанд байна. Одоо дуудаж авчирна. Амгаланбаяр ирсэн  байна уу Улаанбаатар хотын ерөнхий менежерийн үүрэг гүйцэтгэгч. Хамт байгаа юм байна. Энэ хоёр одоо ирнэ. Түлш, эрчим хүчний яамнаас *Болдхүү* Түлш, эрчим хүчний яамны нүүрсний гүн боловсруулалтын хэлтсийн дарга оролцоно. Барилга хот байгуулалтын яамны Хот байгуулалтын зохицуулалтын газрын дарга Очирбат ирэхээр нэрсээ өгсөн байна. Ингээд хэлэлцэх асуудалдаа оръё.

                Хэрэгжүүлж байгаа ажлын *талаархи* мэдээллийг, илтгэлийг Засгийн газрын гишүүн, Байгаль орчны сайд Эрдэнэбаатар тавина. Үүнтэй холбогдуулж нийслэлийн хэмжээнд хэрхэн ажиллаж байгаа талаар Батбаяр дарга мэдээлэл хийх ёстой. Ингээд Эрдэнэбаатар сайдад микрофоноо шилжүүлье.

***И*.Эрдэнэбаатар**:  -Байнгын хорооны дарга, УИХ-ын гишүүд, хуралдаанд оролцогч гишүүдийн энэ өдрийн амгаланг айлтгая. Улаанбаатар хотын агаарын бохирдолтой холбогдсон асуудал бол анхаарлын төвд байгаа асуудлуудын нэг. Хамгийн гол нь гэр хорооллын айл өрхүүд, нам даралтын халаалтын уурын зуух, дулааны цахилгаан станцуудад боловсруулагдаагүй нүүрс их хэмжээгээр түлж байгаа. Мөн автомашинд хэрэглэж байгаа шатахууны чанар муу. *Хөдөөгөөс* хот руу чиглэсэн нүүдэл, шилжилт хөдөлгөөн тасралтгүй нэмэгдэж байгаа зэрэг ийм олон төрлийн шалтгаануудаас болж, ялангуяа ганц Улаанбаатар ч биш, төв суурин газруудын агаарын орчны бохирдол их хүндрэлтэй байдалд орсон байгаа гэдгийг бид бүгдээрээ мэдэж байгаа.

УИХ-аас агаарын бохирдлыг бууруулах талаар хэрэгжүүлэх зарим арга хэмжээний тухай 46 дугаар тогтоол, мөн Монгол Улсын Ерөнхийлөгчөөс өгсөн чиглэлийн дагуу Засгийн газраас агаарын бохирдлыг бууруулах чиглэлээр авах арга хэмжээний тухай 218 дугаар тогтоолууд гарч энэ тогтоолын хэрэгжилтийг хангахтай холбогдсон ажлыг холбогдох яам, холбогдох байгууллагууд, орон нутгийн засаг захиргааны байгууллагууд зохион байгуулж ажиллаж байна. Би энэ зүйл дээр агаарын бохирдлоос сэргийлэх бодлого, чиглэл, зохион байгуулж байгаа ажлын талаар та бүхэнд товч мэдээлэл хийе.

Нэгдүгээрт нь Хууль эрх зүйн орчныг бүрдүүлэх талаар. Хүн амын эрүүл, аюулгүй орчинд ажиллаж амьдрах нөхцөлийг бүрдүүлэхийн тулд  бохирдуулагчийн түлэх зарчмыг хуульчлан тогтоож, агаарын бохирдлыг бууруулах хөрөнгийн эх үүсвэрийг бүрдүүлэх, хүн амын хот руу чиглэсэн шилжилт хөдөлгөөнийг сааруулах зорилгоор Агаарын тухай хуулийн үзэл баримтлалыг боловсруулж холбогдох яам, газруудаас санал авч, Засгийн газрын хуралдаанаар хэлэлцүүлээд Улсын Их Хуралд өргөн мэдүүлэхээр *шийдвэрлэчихээд* байна. Ойрын үед чуулганд өргөн мэдүүлнэ.

Мөн хоёрдугаарт нь агаарын бохирдлоос урьдчилан сэргийлэх, бохирдлыг бууруулах талаар төрийн болон орон нутгийн байгууллага, иргэн, аж ахуйн нэгж, байгууллагуудын эрх үүргийг тодорхой болгох, дэвшилтэт технологи нэвтрүүлэх эрх зүйн орчныг бүрдүүлэх зорилгоор Агаарын тухай хууль, мөн Байгаль орчныг хамгаалах тухай хуульд нэмэлт, өөрчлөлт оруулах тухай үзэл баримтлалуудыг Хууль зүй, дотоод хэргийн яаманд одоогийн байдлаар боловсруулж хүргүүлээд байна. Энэ үзэл баримтлал нь батлагдаад гараад ирэхээр холбогдох яам, газруудаас санал аваад Засгийн газрын хуралдаанд оруулна. Энэ намрын чуулганаар шийдэгдэх байх гэж бодож байна.

Гуравдугаарт нь Улаанбаатар хотын агаарын бохирдлыг бууруулах мастер төлөвлөгөө боловсруулах ажлыг Нийслэлийн Засаг даргын Тамгын газар болон Байгаль орчны яам, Түлш, эрчим хүчний яам бусад холбогдох газруудаас санаачлан ажлын хэсэг байгуулж мэргэжилтнүүд, судлаачдын оролцоотойгоор, мөн гадныхны оролцоотойгоор энэ ажлыг боловсруулаад өнөөдрийн байдлаар Нийслэлийн ИТХ-ын өргөн баригдах түвшинд очсон байж байгаа юм. Эрх зүйн орчинтой холбогдсон зүйлүүдийг богинохон хугацаанд амжуулсан зүйлүүдийг бид ингэж хэллээ. Мэдээжийн хэрэг эрх зүйн орчинг боловсронгуй болгохтой холбогдсон асуудлуудаар түрүүн энэ сая дурдагдаагүй өөр бусад эрхийн актууд дээр холбогдох, өөрчлөлт оруулах, боловсронгуй болгох, заримыг нь шинэчлэн батлуулах, гаргахтай холбогдсон ажлууд зохион байгуулагдаж явагдана.

Мөн түлшний зориулалттай түүхий нүүрсний хэрэглээг хязгаарлах арга хэмжээний талаар авч хэрэгжүүлж байгаа ажлын талаар товчхон ярья.

Ер нь жилд 1.4 сая орчим тонн нүүрсийг халаалтын нам даралтын *зуухуудад* түлж байна гэсэн ийм статистик мэдээлэл байдаг. Энийг бууруулахын тулд ялангуяа Улаанбаатар хотын хувьд хотын захын хорооллуудад ажиллаж байгаа нам даралтын зуухаар ажилладаг, голдуу сургууль цэцэрлэг, өрхийн эмнэлгүүд байдаг. Энэ өрхийн эмнэлэг, сургууль цэцэрлэгүүдийн судалгаа, тооллогыг явуулж гаргаад энэн дээр 2007 онд 4 сургууль, 10 цэцэрлэг, мөн 10-аад өрхийн эмнэлэг, бусад байгууллагуудыг түүхий нүүрс *түлэлтийн* энэ байдлаас нь салгаж, цахилгаанаар халдаг тогоо тавих ийм ажлуудыг зохион байгуулж байгаа. Энэ ажлуудыг хэрэгжүүлснээр нийтдээ 128-130 гаруй мянган тонн түүхий нүүрсний хэрэглээг хязгаарлах ийм нөхцөл бололцоо бүрдэж байна гэж үзэж байна.

Дээр нь мөн энэ тогтоол гарсантай холбогдуулаад хэрэгжүүлж байгаа нэг арга хэмжээ бол Солонгосын хөрөнгө оруулалттай Сон жин *Энержи* гэдэг компанитай хамтраад 10 мянган айл өрхийг ашигт үйлийн коэффициент сайтай, шаталт сайтай ийм зуухаар хангах ажлыг зохион байгуулж эхлээд хэрэгжээд явж байна гэж үзэж байна.

Энэ төслийн хүрээнд Сонгинохайрхан дүүрэгт 2500, бусад дүүргүүдэд 1500, 1500 зуух *түгээгдэж* ажиллаж эхлэх юм. Энэ зуухыг ашиглахтай холбогдсон сургалт, мөн энийг үзэж танилцах энэ ажлыг өнгөрсөн жилээс зохион байгуулагдсан нь ихээхэн үр дүнтэй явагдаж байгаа нэг зүйл гэж ингэж хэлмээр байна.

2007 онд төсвийн тодотголоор шийдвэрлэсэн Улаанбаатар хотын агаарын бохирдлыг бууруулах төсөл хөтөлбөрийг хэрэгжүүлэх арга хэмжээний 2 тэрбум төгрөгийн асуудал байгаа. Энэ бол нийслэлийн захирагчийн зарцуулдаг багцад орсон байгаа. Гэхдээ Байгаль орчны яам, Түлш, эрчим хүчний яам, Барилга, хот байгуулалтын яам нийслэлтэйгээ хамтарч энэ ажлыг зохион байгуулаад юу юунд энэ 2 тэрбум төгрөгийг зарах ёстой юм бэ? Энэ тодотголоор орж ирсэн хөрөнгө маань нэлээн *шахуухан*, хожуу орж ирсэн учраас богинохон хугацаанд яаралтай зохион байгуулах шаардлагатай байгаа. Энэн дээр зохион байгуулалтын ажлууд хийгдээд явж байна.

Энэн дээр 2007 оны өвөл 11000 өрхийг шахмал түлшээр хангахаар байгальд халгүй шахмал түлш үйлдвэрлэгчдийн холбоотой тохиролцон 418 сая төгрөгийг энэ 2 тэрбум төгрөгөөс жижиг үйлдвэрлэгчдэд дэмжлэг болгох. Мөн үртсэн түлшний үйлдвэрлэл эрхэлж байгаа Өлзий төв болон Хялганат *компаний* хүчин чадлыг нэмэгдүүлэх зэрэг ажилд 550-иад сая төгрөг зарцуулах, мөн миний түрүүний дурдсан сургууль цэцэрлэгүүдийн нам даралтын *зуухуудыг* цахилгаан зууханд холбохтой холбогдсон арга хэмжээнд 592 сая төгрөгийн зарцуулахаар хуваарь хийгдээд энэ ажлууд зарим нь эхлээд явж байгаа ийм зүйл байгаа юм.

Мөн түлшний бүтцийг өөрчлөхтэй холбогдсон асуудал дээр нэг дорвитой томоохон хийгдэх  ажил бол Японы Шинэ эрчим хүчний хөгжлийн байгууллага өнөөдөр байгуулсан гэрээний дагуу тодорхой судалгааны ажлууд урьдчилсан байдлаар хийгдээд явж байгаа. Энэ төслийг нийтдээ 4.8 сая америк долларын хөрөнгө оруулалт хийгдэхээс японы талаас 4.4-ийг нь гаргая. Монголын талаас 400-гаад сая төгрөгийн асуудлыг шийдэх ёстой гэсэн ийм байр суурьтай энэ ажил нэлээд ахицтай явж байгаа ийм зүйл байна.

Мөн Европын сэргээн босголт хөгжлийн банктай урьдчилсан байдлаар яригдаж байсан 50 мянган тонн утаагүй шахмал түлшийг үйлдвэрлэх үйлдвэрлэлтэд нь бид тодорхой хэмжээний татаас өгье жижиг үйлдвэрлэгчдэд гэсэн ийм зүйл яригдсан. Энэ бол нэлээн эрчимтэй явагдаад одоо шийдвэрлэгдэх шатандаа орчихсон байж байна. Энэ хэрэгжих бүрэн бололцоотой ийм зүйл. Мөн ер нь жижиг түргэн шаталттай шахмал түлш үйлдвэрлэж байгаа үйлдвэрлэгчдийг бид эхний *ээлжинд* дэмжих шаардлагатай юм. Энэ түлшний бүтцийг өөрчлөх ажлын хүрээнд. Нэгэнт одоо хот байгуулалтын болон хот төлөвлөлтийн замаар агаар утааны бохирдлыг саармагжуулахад ихээхэн хугацаа, хөрөнгө оруулалт шаардлагатай учраас эхний *ээлжинд* энэ хүртэлх хугацаанд авч хэрэгжүүлэх ажлын гол зүйл бол жижиг үйлдвэрлэгчдийг дэмжих, дэвшилттэй технологиудыг оруулж ирэхтэй холбогдсон зүйлүүд дээр нэлээд анхаарч байгаа.

Энэ ажлын хүрээнд хувиараа түлш үйлдвэрлэгчдэд хатаах камер барьж өгье. Гарч байгаа нүүрс, шахмал түлш нь хэдий хэмжээний хуурай гарна вэ, түргэн асна, түргэн асаж түргэн шаталт авна гэдэг бол агаарт хаяж байгаа энэ бохирдлын хэмжээг ихээхэн хэмжээгээр багасгах ийм нөхцөл бололцоог бүрдүүлж өгч байгаа ийм зүйл байна.

Мөн дээрээс нь энэ нүүрсний шаталтыг түргэсгэдэг өөр шинэ дэвшилттэй технологиудыг судалсны хүрээнд Хятадад хүлээн зөвшөөрөгдсөн, Өвөрмонголд *патентиа* авчихсан ийм нэг төрлийн шингэнийг оруулж ирээд турших ажлыг хийж байна. Энийг бид товч байдлаар мэдээлэхэд ялангуяа Багануур, Шарын гол, Шивээ овоо гэх мэтчилэнгийн үйлдвэрийн аргаар нүүрс олборлож байгаа газруудад зөвхөн вагонд ачих хэмжээнд дээрээс нь *конвер* дээр нь бага хэмжээгээр цацаж өгдөг. Эргээд энэ нь шаталтаа түргэтгэж эрчимжүүлж өгдөг ийм зүйлийг оруулж ирээд туршилтын ажлыг хийж эхэлж байна.

Мөн дэвшилтэт технологийг дэмжих ажлын хүрээнд бид нэлээдгүй олон зүйлийг хийсэн. өнгөрсөн жил гэхэд хоёр удаа, ялангуяа халаах хэрэгслүүд, зуухнуудыг, түлш үйлдвэрлэгчдийг оролцуулсан хоёр удаагийн үзэсгэлэн яармаг гэх юм уу ийм арга хэмжээнүүдийг зохион байгуулсан, энэн дээр та нөхөд зарим нь үзсэн байх. Цахилгаан эрчим хүч бага зарцуулдаг, ашиглалтын зардал багатай, эффект өндөртэй ийм халаах хэрэгслүүдийг оруулж ирж туршаад энэ хэрэглэхэд илүү бололцоотой ийм зүйлүүд байна гэсэн дүгнэлтүүдийг гаргасан байгаа. Энийг борлуулж, оруулж ирж, зарж борлуулж байгаа байгууллагуудад харин дэмжлэг үзүүлэхтэй холбогдсон асуудал бол мэдээжийн хэрэг хүндрэлтэй байгаа.

Төрийн захиргааны байгууллага болон нийслэлээс тэр болгон мөнгө гаргаж өгөөд, энийг нь худалдаж аваад тарааж өгөөд байх бололцоо байхгүй учраас энэ зүгээр бас жаахан хязгаарлагдмал байдалтай ингээд явж байгаа.

Мөн дулааны II цахилгаан станцыг нүүрсний боловсруулах цогцолбор болгох зураг төсөл боловсруулах ажил явагдаж байгаа. Мөн 2 тэрбум төгрөгийн агаарын бохирдлын хүрээнд шийдэгдэж байгаа энэ ажлын хүрээнд энд тодорхой хэмжээний хөрөнгө тавигдаж шийдэгдэж явах юм. Гэр хорооллыг барилгажуулахтай холбогдсон асуудал дээр Барилга, хот байгуулалтын сайд, Нийслэлийн Засаг дарга нар хамтарч гэрээ байгуулаад 40 мянган айлын орон сууц хөтөлбөрийг хэрэгжүүлэх талаар орон сууцны корпораци байгуулаад ажил зохион байгуулагдаад ингээд явж байгаа. Нийслэлийн барилгажих хэсгийн хөрөнгө оруулалт байршлыг мөн энүүгээр тогтоож өгсөн байгаа.

Тэгэхдээ 2008 оны хүрээнд 2007 оны хүрээнд ч мөн яригдаж шийдэгдэж байгаа ийм зүйл байгаа юм. Агаарын чанарын хяналт шинжилгээг сайжруулахтай холбогдсон асуудал дээр бид нэлээн анхаарч ажиллаж байна. Агаарын тухай хууль маань 1995 онд батлагдсан байдаг. Агаарын чанарын албыг бид байгуулалгүй 11 жил шахуу явж чадсан байгаа. Тэгээд ямар ч гэсэн агаарын чанарын алба маань байгуулагдаад дүрэм журмаа гаргаад бүтэц, бүрэлдэхүүнээ сонгож аваад ажил эхлээд явж байна.

Мөн агаарын чанарын улсын алба гэж байгуулагдсантай холбогдуулаад аймаг, орон нутгуудад сүлжээ үүсгэж нэгжүүд байгуулагдах ажлууд эмхлэгдэн зохион байгуулагдаад явж байгаа. Эхний *ээлжинд* аймгуудад ажиллаж байгаа цаг уур усны шинжилгээний төвүүд дээр байгаа мэргэжилтнүүд болон байгаль орчны *албадууд*, мөн орон нутгийн агентлагуудаас орсон оролцоотойгоор ингээд байгуулагдаад явж байгаа.

Ер нь бид нар өнөөдөр нүдэнд харагдаад байгаа энэ агаарын бохирдол утаа униар татсан юмтайгаа тэмцэж байгаа гэсэн ийм зүйл байгаа. Энэний цаана нь бидэнд нүдэнд харагдахгүй мөртлөө байгаль орчин, хүний эрүүл мэндэд ямархуу хэмжээний хор холбогдол учруулдаг, ямархуу хаягдлууд агаарт цацагдаад байгаагаа бид бодит байдлаар нь тогтоож чадахгүй байгаа. Нүдэнд харагдаж байгаагаа бид яриад байгаа. Энэнээс *цаашхийг* бид тогтоож чадахгүй байгаа. Тийм учраас лабораторийн чадамжийг дээшлүүлэхтэй холбогдсон үндэсний сүлжээ үүсэхтэй холбогдсон асуудалд ихээхэн анхаарч байна.

Монгол Улсын Засгийн газар, Францын Засгийн газрын хооронд 1.5 сая еврогийн хөнгөлөлттэй зээлээр 6 үзүүлэлтээр хэмждэг ийм лабораторийг байгуулах ажил гэрээ хэлцлийн түвшинд яригдаад шийдэгдсэн. 2007 оны төсвийн тодотголоор энэ станцуудыг оруулж ирээд суурилуулах байршил, барилга байгууламжтай холбогдсон бусад холболт хийх төхөөрөмжүүдтэй холбогдсон асуудлыг нь шийдээд Байгаль орчны сайдын багцад 361 сая төгрөг энэ төсвийн тодотголоор шийдэгдсэн. Энэний бэлтгэл ажлууд хийгдээд явж байна.

Мөн нийслэлийн хэмжээнд төдийгүй, бид нар бас орон нутгууд руу чиглэл өгчихсөн байж байгаа. Бохирдуулагч эх үүсвэрийнхээ тооллогыг байгаль хамгаалах сангаас 15 сая төгрөгийн хөрөнгө гаргаад тооллогоо явууллаа. Энд тооллогын явцад суурин эх үүсвэрийн хувьд 183, дунд оврын болон 1120-иод бага оврын халаалтын нам даралтын зуух тоологдсон байгаа. Гэр хорооллын оршин суугч маань 136 мянган айл өрх гэсэн ийм тоо гарч байгаа. Жилдээ 650-иад шахуу мянган тонн нүүрс түлж байна гэж. Хөдөлгөөнтэй эх үүсвэрүүдийн хувьд 92 мянган автомашин, 440-өөд *мотоцикль*, 780 трактор өөрөө явагч, нийт 95 мянган *авто техникийн* хэрэгсэл тоологдсон байгаа. Энийг тооллого хийхдээ бид *насжилтыг* нь тогтоосон.

Хамгийн гол нь техник хэрэгслүүдээс агаарт хаягдаж байгаа бохирдлуудыг *насжилтаас* их хамаарч байгаа учраас 0-3 настай техникийн хөдөлгөөнтэй *хэрэгслүүд* 6.7  хувь, 4-6 настай нь 45 хувь, 7-10 настай нь 37 хувь, 11-ээс дээш настай нь 52 хувь байна гэсэн ийм тооллогын дүн гарч ирсэн байгаа. Мөн Цагдаагийн ерөнхий газрын Замын цагдаагийн газартай хот, Байгаль орчны яам, Зам, тээвэр, аялал жуулчлалын яам хамтран ер нь энэ явж байгаа  *авто техникийн* хэрэгслүүд дээр бид ямар ажил зохион байгуулах ёстой юм. Энэний гарч байгаа утаа униарыг нь богинохон хугацаанд тэр улсуудад чирэгдэл болголгүйгээр шалгаж чаддаг ийм техник хэрэгсэл оруулж ирэх, мөн энэн дээр хяналт тавьдаг нэгж бий болгож ажиллах талаар үүрэг чиглэлүүд өгсөн, ажлууд зохион байгуулагдаад явж байна.

Мөн бензин, дизель хийн түлш хэрэглэн замын хөдөлгөөнд оролцож байгаа авто тээврийн хэрэгслээс тохиолдлын байдлаар 20 автомашиныг сонгон авч энэн дээр хяналт, хэмжилт хийж туршлага хийсэн байгаа. 50 хувь нь зөвшөөрөгдөх хэмжээнээс бага байсан. Ийм ч учраас бидний түрүүчийн ярьдаг энэ техник хэрэгслээр хангаж, хуучин машин оруулж ирэхтэй холбогдсон асуудал дээр болгоомжтой, хууль эрх зүйн хувьд нь бид эргэж үзмээр зүйлүүд байна. Татварын бодлогоор энийг яаж хязгаарлах вэ гэдэг хүртэл асуудлуудыг бид эцсийн үр дүн нь гараад ирэхээр холбогдох байгууллагуудад тавьж магадгүй УИХ-аар оруулж шийдвэрлүүлэх ийм шаардлага гарах байхаа гэж энэ байдал дээр мөн ажиллаж байгаа.

Дээр нь ер нь агаарын бохирдолтой холбогдсон асуудал дээр том байр суурь эзэлж байгаа асуудал бол хийний хэрэглээг нэмэгдүүлэхтэй холбогдсон импортыг нэмэгдүүлэхтэй холбогдсон, мөн хийгээр үйлдвэрлэл үйлчилгээ эрхэлж явуулж байгаа байгууллагуудыг дэмжихтэй холбогдсон, энэ чиглэл дээр эрх зүйн *орчингий* нь сайжруулах таатай нөхцөлүүдийг бүрдүүлэх мөн гаднаас худалдаж авах тал дээр хоёр том гүрнээс авч байгаа. Энэн дээр зарим талаар *монополь* байдлууд гарч ирээд байгаа. Энэн дээр Үйлдвэр, худалдааны яамтай хамтраад зарим нэгэн байдлаар анхаарлынхаа төвд байлгаж ажиллахгүй бол болохгүй нь ээ гэдэг мөн энэ чиглэлүүдээр  ажиллаж байна.

Ер нь цаашид авч хэрэгжүүлэх арга хэмжээний хувьд Засгийн газраар энэ асуудал ороод тооцоо, судалгаанууд хийгдээд хөрөнгийн эх үүсвэрийн хэмжээтэй холбогдсон зүйлийг бас оруулсан байгаа. 2008 оны хувьд бид 81 тэрбум төгрөгтэй байхад бас энэ агаар орчны бохирдлыг бууруулахтай холбогдсон асуудал дээр ихээхэн амжилттай ажиллахад бололцоотой байгаа гэсэн ийм зүйл байгаа. Энэ 81 тэрбум төгрөгийн задаргаа тооцоог гаргаж тарааж өгсөн байгаа болов уу гэж бодож байна.

Барилга, хот байгуулалтын яам, Улаанбаатар хотын Засаг даргаас боловсруулсан гэр хорооллыг барилгажуулахад зориулсан дэд бүтцийг бий болгох төсөлд 32.4 тэрбум төгрөг зарцуулж орон сууц барихад шаардлагатай инженерийн шугам сүлжээ, нийтийн эзэмшлийн инженерийн байгууламжуудыг нэмэгдүүлэх асуудал дээр анхаарч ажиллахаар ийм шаардлага байна гэж үзэж байгаа.

Мөн дулааны эх үүсвэрийг бий болгох дэд бүтцийг сайжруулахад 50 тэрбум төгрөг шаардлагатай байна гэж байгаа. Энэн дээр бас зарим дэд станцуудыг барьж байгуулах нэрээр нь зааж оруулсан ийм зүйл бий. Хамгийн гол нь гар аргаар боловсруулсан шахмал түлшний үйлдвэрлэлийг дэмжин гэр хорооллыг хангахтай холбогдсон асуудал дээр маркетингийн сүлжээ бий болгох, түлшний үнэнд татаас өгөх ийм арга хэлбэрүүдийг боловсронгуй болгохтой холбогдсон зүйлүүд бий. Дээрээс нь эрчим хүчний шөнийн цагаар гарч байгаа үйлдвэрлэгдэж байгаа эрчим хүчийг зохистой ашиглах инженерийн байгууламжуудыг бий болгож байгуулах асуудал дээр ихээхэн анхаарч ажиллахаар хөрөнгийн асуудлыг төлөвлөж ажиллаж байна. Товчхондоо ийм байна.

***Я*.Санжмятав**:  -Эрдэнэбаатар сайдад баярлалаа. Одоо агаарын *бохирдлыг* бууруулах талаар Нийслэлээс хийж хэрэгжүүлж байгаа ажлын талаар мэдээллийг Нийслэлийн Засаг дарга Батбаяр хийнэ.

***Ц*.Батбаяр**:  -Та бүхний энэ өдрийн амгаланг айлтгая. Ингээд нийслэл Улаанбаатар хот УИХ-ын 46 дугаар тогтоолыг хэрэгжүүлэх ажлын чиглэлээр тодорхой үүрэг авч энэ чиглэлээр тодорхой төлөвлөгөө гарган ажиллаж байна. Энэ хүрээнд агаарын бохирдлыг бууруулах чиглэлээр Дэлхийн банктай хамтран томоохон төсөл хэрэгжүүлэхээр үндсэндээ тохиролцож энэ эхний ажиллагаа 3-5 хүний бүрэлдэхүүнтэй баг нийслэл Улаанбаатар хот дээр ажиллаж байгаа. Энэ баг маань үндсэндээ 10 дугаар сарын сүүл хүртэл ажиллаад 11 дүгээр сард төсөл боловсруулж Дэлхийн банкны зөвлөлөөр оруулж энэ ажил хэрэгжих ийм ажлыг зохион байгуулахаар бэлтгэл ажлыг хийж байна.

Энэн дээр техник эдийн засгийн үндэслэл, хамгийн гол нь гэр хороолол дахь нүүрсний бүтцийг яаж өөрчлөх вэ гэдэг дээр л бид хамгийн гол нь анхааралтай хандаж ажиллаж байгаа. Ингэж 36 мянган айл өрхийн нүүрсний бүтцийг өөрчлөхгүйгээр агаарын бохирдлыг бууруулах боломж байхгүй юм. Тийм учраас энэ чиглэл дээр ажиллаж байгаа юм. Энэ хүрээнд хоёр үндсэн чиглэлээр ажиллаж байна. Нэгдүгээрт нь бүтцээ ямархуу хэмжээний коксжуулсан хэлбэрээр яаж бий болгох вэ?

Хоёрдугаарт нь зуухыг яаж урьд нь хэрэглэж байсан *зуухууд* одоо байгаа *зуухууд* цаашид ямархуу байдлаар явбал энэ зуух маань өнөөдөр агаарын бохирдлын утааг бага гаргах энэ нөхцөлийг бүрдүүлэх вэ гэдэг дээр эрдэм шинжилгээний улсууд төслийн багийнхан ажиллаж энэ чиглэлээр бид 11 дүгээр сар гэхэд шинэ зуухны эхний ээлжүүд бэлэн болно гэсэн тооцоотой байгаа юм. Хоёрдугаарт нь нийслэл Улаанбаатар хотын хэмжээнд сүүлийн үед үндсэндээ хамгийн том тоног төхөөрөмжөөр шахмал түлш үйлдвэрлэх ажлыг зохион байгуулж байгаа. Энэн дээр нийтдээ 7 үйлдвэр байдаг. Энэ чиглэлээр хамруулж үзлэг шалгалт хийж, газар дээр нь очиж судалж танилцсан гэдгийг бас хэлмээр байна.

Ингээд Солонгосын байгууллагууд бидэнд тодорхой хэмжээний дэмжлэг туслалцаа үзүүлж байгаа энэ хүрээнд Улаанбаатар хотод эхний *ээлжинд* 10 мянган түлш *ёнтуны* зуух ороод ирсэн. Үүний хамгийн гол суурилуулах ажил бол бид тодорхой районуудыг авч ноднин хамгийн их агаарын бохирдол бий болж байсан, цэгүүд хуримтлагдаж байсан энэ газрууд дээр энэ хорооллуудыг сонгож аваад 100 айл, дэнжийн мянга, Баянзүрхийн 2 дугаар хороо буюу Дарь-Эх энэ чиглэлийн районууд дээр, энэ чиглэлийн гэр хорооллууд дээр энийг түлхүү тавихаар ажиллаж байгаа. Хоёрдугаарт нь Нисэхийн, нисэхэд буух орчны тэр гэр хорооллууд дээр 10 мянган зуухыг тавьж хэрэгжүүлэх ажлыг зохион байгуулж байгаа юм.

Гуравдугаарт нь Монгол Улсын Засгийн газрын Монгол Улсын Засгийн газрыг хөгжүүлэх сангаас 2007 онд 2 тэрбум төгрөг нийслэл Улаанбаатар хотод агаарын бохирдлыг бууруулах талаар хөрөнгө оруулалтын гүйцэтгэгчийг сонгон шалгаруулах ажлыг зохион байгуулж байгаа. Энэ ажлыг дөнгөж сая Засгийн газрын хуралдаанаар хэлэлцүүлээд 7 үндсэн чиглэлд энэ хөрөнгийг зарахаар ярьж сая шийдвэр дөнгөж гарч ирж байна.

Дөрөвдүгээрт нь гэр хорооллын гэрүүдийг, орон сууцнуудыг, хувийн орон сууцнуудыг дулаалах ажлыг зохион байгуулахаар ингэж бэлтгэл ажлыг хангаж шинэ төрлийн дулаалгуудыг бий болгож ирж энэ дулаалга маань 700 өрхийг дулаалгатай болгох, энэ нь нийтдээ одоо бэлэн болно, 700, дээрээс нь 1000 өрхийг нэмж энэ дулаалгыг 11 дүгээр сард хийж хэрэгжүүлэхээр ингэж тохирч байна. Энэ нь мэдээж дулааны алдагдлыг бууруулахад онцгой ач холбогдолтой ингэснээр нэг айл нүүрс зарцуулалтын хэмжээ багасах юм.

Тавдугаарт нь гэр хорооллыг дахин төлөвлөлт хийж орон сууцны хороолол болгох асуудлыг бид нар энэ чиглэлээр туршиж үзэж байна. Энийг нэгдүгээрт нь Чингэлтэй дүүргийн 5 дугаар хороон дээр энэ ажлыг туршиж үзэж энэ чиглэлээр тодорхой үр дүнтэй ажлуудыг эхний үр дүн гарч ирж байна.

Зургадугаарт нь Улаанбаатар хот Азийн хөгжлийн банктай холбоотой асуудлаар бид Азийн хөгжлийн банкныхантай энэ чиглэлээр уулзаж Азийн хөгжлийн банкныхан өнгөрсөн 8, 9 дүгээр сард Улаанбаатар хотод бүрэн ажиллаад явсан. Бид эхний *ээлжинд* түлшний үйлдвэрүүдийг бас тодорхой хэмжээний хувийн хэвшлийн хөрөнгө оруулалтыг дэмжих чиглэлээр ажиллая гэдэг дээр санал тохироод явж байгаа юм. Түрүүн гол асуудлыг сайд ярьсан учраас давхардуулмааргүй байна.

***Я*.Санжмятав**:  -Батбаяр даргад баярлалаа. Ингээд сайдын мэдээлэл, хотын даргын танилцуулгатай холбогдуулаад гишүүд асуух асуулт, *тодруулгандаа* оръё. *Бакей*, Содномцэрэн гишүүн, Энхболд, Нямсүрэн, Цэрэнбалжир гишүүд асууя. За *Бакей* гишүүн.

***А*.*Бакей***:  -Баярлалаа. Тэгэхээр  ер нь бол хотын агаартай холбоотой бид хангалттай ярьсан л даа. Одоо ярихаасаа илүү хийх ажил нь бодитой үр дүнг биднээс ард түмэн шаардаж байгаа нэг талаар. Нөгөө талаар тогтоол нэлээн оройтож гарсан. Тэрнээс хойшхи хугацаанд хугацааны хувьд давчуу байсан учраас тодорхой ажил хийгдээгүй байж болно. Тэгэхдээ тодорхой үр дүнтэй ажил хийх талаар ер нь энэ хоёр мэдээлэлтэй холбогдуулж зарим асуулт тавья гэж бодож байна.

Нэгдүгээрт нь энэ өвөл яг хотын, Улаанбаатар хотын агаарын бохирдлыг бууруулах талаар хичнээн хувиар бууруулах, ямар үр дүнд хүрнэ гэж үзэж байгаа юм бэ? Үүний тулд яг бодитой нүдэнд харагдахаар хүн бүхэнд мэдрэгдэхээр бодитой ямар арга хэмжээ авч байгаа юм бэ? Зарим нэг мэдээллээр хотын захирагч 30 хувь бууруулна гэж ярьж байсан тал бий. Тэгэхээр яг энэ 30 хувь бууруулж чадах юм уу үгүй юм уу? Энэ өвлийн хувьд ямар үр дүнд бид хүрч болох вэ? Энэ талаар юу гэж бодож байна вэ гэсэн нэгдүгээр асуулт байна.

Хоёрдугаарт УИХ-ын тогтоолд ойрын зорилтууд мөн хэтийн зорилтуудыг хоёр ангилаад гаргасан байгаа шүү дээ. Тэгэхээр энэ тогтоолын заалт бүрээр хэрэгжилтийн явцын байдлыг гаргасан юм байна уу? Жишээлбэл ойрын зорилтуудаас юу нь хэрэгжиж байна. Хэтийн зорилтуудаас юу нь хэрэгжиж байна, юу нь хэрэгжихгүй байна. Энэ чиглэлээр тодорхой дүгнэлт гаргасан юм байна уу?

Гуравдугаарт хүн амын шилжилт хөдөлгөөнтэй холбоотой асуудал байна. Энэ жилийн хувьд оны эхний 10 сарын байдлаар хөдөөнөөс хичнээн айл өрх Улаанбаатарт шилжин суурьшсан байна. Энэ талаар тогтоолд тодорхой заалт байгаа л даа. Хүн амын шилжилт хөдөлгөөнийг боломжийн хэрээр зохицуулахтай холбогдолтой. Хотын бас дагалдах хотуудад суурьшуулахтай холбоотой энэ чиглэлээр хийгдсэн юм байна уу, ямар ажил байна вэ? За ер нь орон сууцжуулах гол арга байгаа. Энэ талаар энэ жил хичнээн айл орон сууцанд орсон бэ? Ямар үр дүн гарахаар байна вэ? Энэ талаар тодорхой мэдээлэл байна уу?

Төгсгөлд нь хотын агаарын бохирдолтой тэмцэхэд нэгдмэл зохион байгуулалт хэрэгтэй байгаа юм. Одоо ингээд байдлаас харахад өнөөдөр мэдээлэл сонсоход Барилга, хот байгуулалтын яамнаас хүн бараг байхгүй шахуу байна. Сайд нь ирэхгүй байна. Түлш, эрчим хүчний яамнаас сайд дарга нар нь бас байхгүй байна. Тэгээд одоо ингээд утаа ярихаар Байгаль орчны яамныхан бүрэлдэхүүнээрээ ирдэг. Үнэн хэрэг дээрээ ганцхан  Байгаль орчны яамны асуудал биш шүү дээ энэ чинь. Хотын захиргаа хааяа нэг ирдэг. Тэгээд бид нэг юм сонссон болоод буцдаг ийм байдалтай явж байгаа шүү дээ.

Тэгэхээр ер нь энэ ажлыг уялдуулж зохицуулдаг нэгдмэл зохион байгуулалттай болгоход чухам аль нь гол үүрэгтэй байдаг юм бэ? Хотын захиргаа нь гол үүрэгтэй юм уу? Байгаль орчны яам нь гол үүрэгтэй юм уу? Түлш эрчим хүчний *яам* нь юм уу? аль нь вэ? Эсвэл бүгдээрээ эрх тэгш байдалтай байдаг юм уу? Хоорондын ажлын уялдаа ямар байна вэ?  Ингээд тал тал тийшээгээ харсан ийм байдлаар энэ асуудалд хандах юм бол бас л ярьсаар нэг өвлийг өнгөрөөнө. Магадгүй олон ч өвлийг өнгөрөөж магадгүй. Тийм учраас энэ менежментийн хувьд энэ талаар ер нь Засгийн газраас хийж байгаа юм юу байна вэ гэсэн асуултад хариулт авмаар байна.

***Я*.Санжмятав:** -За хариулаарай.

***И*.Эрдэнэбаатар**:  -Баярлалаа. *Бакей* гишүүний зарим асуултад би хариулъя. Заримд нь Батбаяр дарга хариулах байхаа. Ер нь зүгээр 46 дугаар тогтоолын биелэлттэй холбогдсон ажлуудаас 2007 оны төсвийн тодотголын хүрээнд хөрөнгө нь шийдэгдсэн товчхон хариулахад бол хөрөнгө нь шийдэгдсэн ажлууд бол ерөөсөө байрнаасаа бүгдээрээ хөдөлсөн гэж ингэж ойлгож болно.

Дараачийн бид 2008 оныхыг хүртэл бид нар Засгийн газрын хуралдаанд оруулж 81 тэрбум *төгрөгний* гэсэн ийм тооцоо гаргачихсан, ингээд явж байгаа ийм зүйлүүд байна. Ер нь зүгээр агаарын бохирдлыг бид нар 30 хувь хүртэл бууруулна гэсэн ийм байр суурьтай, энд тэнд хэвлэл, мэдээллээр болон УИХ, Засгийн газар дээр яригдаж байсан зүйлүүд бий. Энэ жилийн хувьд бол энэ бас тодорхой шалтгаанаар энд хүрэх тийм бололцоо байхгүй гэдгийг бас хэлмээр байна. Ер нь энэ жил 15-20 хувийн хэмжээнд буурах байх аа гэж байгаа.

Өөрөөр хэлбэл саяын энэ мөнгө шийдэгдсэн ажлын хүрээнд мөн хийгдэхээр төлөвлөгдөж байгаа ажлуудын хүрээнээс аваад үзэхэд энэнээс хэтрэхээргүй байна гэж товчхон хэлэхэд ийм байна.

***Ц*.Батбаяр:** -*Бакей* гишүүний *асуултанд* хариулъя. Нийслэл Улаанбаатар хотын хэмжээнд 2007 оны эхний 10 сарын байдлаар 30 гаруй мянган иргэн шилжиж ирсэн байгаа. Үндсэндээ 12 орчим мянган орчим өрх. Үүнээс 12 мянга орчим өрхөөс үндсэндээ 600 орчим нь орон сууцанд орсон, бусад нь гэр хороололд, хашаа байшинд байгаа гэсэн тооцоо судалгаа бидэнд байгаа юм.

Хоёрдугаар асуудал Улаанбаатар хотыг орон сууцжуулах асуудал үндсэндээ тодорхой төлөвлөөд явж байна. Энэ жил гурван  хорооллын, дөрвөн ч хорооллын ерөнхий төлөвлөгөөг баталж, энэ ажил энэ жил бэлтгэл ажлаа хийгээд, ирэх жил эхлэхээр бүх техник, эдийн засгийн үндэслэл, техник эдийн засгийн тооцоонууд, мөн техникийн нөхцөлүүд, мөн шугам сүлжээ татах ажлыг хийж зохион байгуулж байна. 2007 оны 10 дугаар сарын байдлаар 6700-гаад айл орон сууцанд орсон ийм тооцоо байгаа.

Нэгдүгээрт зохион байгуулалт гэдэг дээр Байгаль орчны яам, Нийслэлийн Засаг даргын тамгын газар, Барилга, хот байгуулалтын яам, Түлш, эрчим хүчний яам бид хамтарсан ажлын хэсэг одоо ажиллаж байгаа. Энэ дээр бүгд нэг дуу хоолойтой, бүгдээрээ адилхан тэгш эрхтэй, бүгд хариуцлагаа адилхан үүрэх ёстой гэдэг ийм л зарчмаар ажиллаж байгаа. Энэ дээр ажлын хэсэг сайдуудын түвшинд, мөн ажлын хэсгийн түвшинд бараг худалч хүнд 7 хоног болгон уулзаж, энэ чиглэлээр тодорхой асуудлуудыг бид ярьж, энэ дээр энэ асуудлуудыг ингэж хэрэгжүүлье гэдэг дээр явж байгаа юм.

Энэ 2007 онд үндсэндээ бид бол төсвийн тодотголоор уг нь 5 орчим тэрбум төгрөг тавиулчихъя гэж хөөцөлдсөн. Үндсэндээ яг өнөөдрийн байдлаар 2 тэрбум төгрөг төлөвлөгдсөн байгаа. Энэнийг үндсэндээ бид хэд хэдэн чиглэлээр хийхээр ингэж төлөвлөж байгаа юм.

Нэгдүгээрт нь Баянзүрх дүүргийн чиглэлд дулааны шугам сүлжээг холбоход 57 сая төгрөг, 7 дугаар хорооллын орон сууцны гадна шугам, хойд талын Ногооннуур орчмын шугам *сүлжээгий* нь хэрэгцээний халуун ус, усан *бойлурыг* шинэчлэхэд 151 сая төгрөг, шинээр утаагүй шинэ технологийн утаагүй эх үүсвэрээр хий, *газ* хосолсон ийм цахилгаан *плитикүүдийг* яахад 240-өөд сая төгрөг, байгальд халгүй түлшний үйлдвэрлэлийг дэмжих, тоног төхөөрөмжийг авахад 546 сая төгрөг, 66 сая төгрөг, *үрцэн* түлшний үйлдвэрийн хүчин чадлыг нэмэгдүүлэх чиглэлээр 400 сая төгрөг, гэр хорооллыг утаагүй түлшээр хангах, стандартын шаардлага хангасан нийт 35 мянга орчим айл өрхийг хангая гэсэн юунд бол 200 орчим сая төгрөг, Улаанбаатар хотод 400 халаалтын зуух байгаа, 400 халаалтын зуухнаас үндсэндээ нийслэл хотын хэмжээнд яг өөрийнх нь мэдэлд байдаг  200-гаад орчим жижиг оврын зуухтай байдаг юм.

Энэ бол үндсэндээ энд сая 300 тонн нүүрс жилдээ хэрэглэж байгаа. Гэр *хорооллууд* 136 мянган гэр хороололд нийтдээ 650 мянган тонн нүүрс хэрэглэж байгаа юм. Тэгэхээр бид нам даралтын зууханд үндсэндээ нэлээн түлхүү анхаарал тавьж 594 сая төгрөг тавьж, энийг техникийн шинэчлэлүүдийг заримыг нь хийж эхэлж байна. Одоо өнөөдөр Засгийн газрын тогтоолоор гарчихсан, үлдсэнийг нь ойрын хугацаанд бид 11 дүгээр сарын 15 гэхэд хийж дуусна гэсэн ийм төлөвлөгөөтэй явж байгаа.

***Я*.Санжмятав:** -За Содномцэрэн гишүүн.

**Ч.Содномцэрэн:** -Сайдын мэдээлэлтэй холбогдуулаад нэг асуулт байна. Энэ мэдээллийн төгсгөлд цаашид авах арга хэмжээний талаар гэж байна шүү дээ. Энэ дээр хэдэн асуудал байна л даа. Одоо энэ дотроос бол дулааны шинэ эх үүсвэрийг бий болгох, дэд бүтцийг сайжруулахад хөрөнгийн асуудлыг шийдвэрлэж өгөхийг хүссэн юм байж байна. Тэгэхээр энэ асуудал чинь одоо уг нь өнгөрсөн жил яригдаад, өнгөрсөн жил төсөв яригдаж байхад л яригдаж байсан, энэ асуудал ямар шатандаа яваа юм бэ?

Дулааны тав дахь эх үүсвэртэй болъё. Цахилгаан станц шинээр байгуулъя гэж бид нар ярьсан шүү дээ. Энэ одоо ямар шатандаа явж байна вэ? Энэ дээр *шаардлагатай* мөнгөний асуудал ерөөсөө л энэ 50 тэрбум байгаа юм уу? *еще* цаашдаа нэмэх шаардлагатай юм уу, үгүй юм уу? Би ер нь ингэж боддог юм. Ер нь урд би энэ утааны талаар болж байсан хурал дээр ч хэлж байсан. Ерөөсөө дулааны шинэ станцтай болохгүй бол одоогийн байгаа энэ станцууд чинь хүчин чадал нь хүрэхгүй байна аа. Одоо тэр уурын зуухнуудыг нэгдсэн сүлжээнд холбоход хүчин чадал нь хүрэх бололцоогүй юм шиг байна лээ. Тэгэхээр энэ шинэ эх үүсвэрийн ажил ямар шатандаа явж байна вэ гэдгийг нэгдүгээрт асуумаар байна.

Хоёрдугаарт, гэр хорооллыг барилгажуулахгүйгээр, энэ дулааны, утааны энэ асуудлыг шийдэж чадахгүй ээ. Ер нь бол нүүрсийг яаж ч одоо хэлбэр дүрсийг нь өөрчлөөд, яаж ч шахаад, тэгээд одоо энэ утаа *гардагаараа* л би гарна гэж боддог юм. Ер нь бол *яахав* зүгээр шинжлэх ухааны үндэслэл нь бол утаа нь багасдаг, гарч байгаа хорт хий нь багасдаг, тийм юмнууд байдаг байх. Манай мэргэжлийн улсууд тэгж тайлбарладаг юм. Тэгэхдээ бол яаж ч хэлбэр дүрсийг өөрчилж шахаад, дөрвөлжин болгоод, *прикет*болгоод**,** *гранул*болгоод энэ бол ерөөсөө нүүрс л бол нүүрс шүү дээ. Тэгэхээр зэрэг яах вэ гэхээр гэр хорооллыг барилгажуулах, бид нар одоо өмнө нь утааны асуудлыг хэлэлцэж байхад Яармагийг орон сууцжуулна, Амгаланг орон сууцжуулна, Ганданг тэр чигээр нь орон сууцжуулна гээд яриад байсан. Одоо энэ жил энэ чиглэлээр юу хийв? Сая хотын даргын *танилцуулганд* бас гэр хорооллын асуудлуудыг дурдагдаж байна, энэ жил бодитой юу хийв?

*Телевизерээр* нэг харсан. Хаанах, аль улсынх нь гэнэ үү, нэг хүн ирчихсэн нээлт хийгээд л, гэр хорооллыг барилгажуулна, айлуудын хашаа байшинг худалдаж аваад, оронд нь орон сууц өгнө гэсэн ийм юм ярьж байсан. Энэ бол би бас зөв эхлэл гэж бодож байгаа юм. Энэ ажлыг л эрчимжүүлмээр байгаа юм ер нь бол. Одоо айлын хашааг аваад нэг өрөө юм уу, хоёр өрөө сууц өгье гэх юм бол айлууд зөвшөөрөх байх гэж бодож байгаа. Тэр тохилог орон сууцанд ороод, тэр муу усны нүх, тэр гадаа ил задгай жорлон ийм юмнаасаа салахыг бас манай иргэд хүсэх байх гэж бодож байгаа. Ялангуяа залуучууд энийг дэмжиж байгаа гэж бодож байна.

Тэгэхээр энийг төлөвлөсөн нарийн тийм юм байна уу, үгүй юу?  Яармагт ямар ажил явагдаж байгаа юм бэ, Амгаланд ямар ажил явагдаж байна вэ, Ганданд ямар ажил явагдаж байгаа энэ талаараа бас нэг хэлж өгөөч ээ гэж.

Гуравдугаарт нь уурын зуухнууд байна гээд ноднин бид нар ярьж байсан, энэ жил дахиад ярьж л байна. Тэгэхээр уурын зуухнуудыг ер нь жил жилээр яаж байгаад ойрын нэг хоёр гурван жилийн дотор байхгүй болгож болохгүй юу? Бүгдийг нэгдсэн, төвлөрсөн системд холбоод. Ийм ажлыг хотын захиргаа хийх бололцоо байна уу, үгүй юу. Хэрвээ төсөв мөнгө нь дутагдалтай бол оруулаад ирэхэд бид нар ярьж байгаад шийдэж өгч болно шүү дээ энэ асуудлыг. Тэр дулааны станцыг нь хүчирч байгаа юм бол, хүчин чадал нь дийлж байгаа юм бол төсөв мөнгийг нь Их Хурлаар оруулаад шийдүүлж болно шүү дээ. Манай  байнгын хорооны гишүүд дэмжих байх гэж бодож байна. Ийм 3 асуулт байна.

***Ц*.Батбаяр:** -Тавдугаар эх үүсвэрийн асуудлыг нийслэл Улаанбаатар хот, Түлш, эрчим хүчний яам хамтран явж байгаа, энэ дээр ажлын хэсэг гарчихсан, техник, эдийн засгийн үндэслэлийг хийж байгаа. Тэгэхээр бид бол үндсэндээ энэ гол ажлыг Түлш, эрчим хүчний яам гол бодлогоо бариад явж байгаа. Газар олголт, хаана барих вэ, байршлыг тогтоох асуудлыг бас нийслэл Улаанбаатар хот шийдэхээр ингэж төлөвлөөд бид зүүн талд буюу тавдугаар эх үүсвэрийг барина гэсэн. Яагаад вэ гэвэл зүүн талд тавдугаар эх үүсвэр бараг дулааны хангамж байхгүй байгаа. Тийм учраас бид зүүн талд энэ асуудлыг нэлээн энэ чиглэлд байршлаа тогтоохоор ажиллаж байгаа.

**Ч.Содномцэрэн:** -Зураг төсөв нь?

***Ц*.Батбаяр:** -Зураг төсөв, техник, эдийн засгийн үндэслэл нь хийгдэж байгаа.

**Ч.Содномцэрэн:** -Дууссан уу?

***Ц*.Батбаяр:** -Дуусаагүй, болоогүй.

**Ч.Содномцэрэн:** -Хэзээ дуусах вэ?

***Ц*.Батбаяр:** -Тэр бас амархан ажил биш.

***Я*.Санжмятав:** -*Болдхүү* нэмэх үү.

**Ч.Содномцэрэн:** -За *Болдхүү* нэм дээ.

**Н.*Болдхүү*:** -Одоо яг техник, эдийн засгийн үндэслэл нь сая энэ 8 дугаар сард зарлаад, 9 сарын 20-*диор* хүлээж аваад, тэгээд үнэлгээний хороо ажлаа шийдээд, 3 компани оролцсон байгаа. Тэгээд эхний ажил нь хийгдээд явагдаж байгаа. Тэгэхэд энд 2-3 сарын хугацаа хэрэгтэй байна аа дор хаяж гэж.

**Ч.Содномцэрэн:** -Тендер зарлаад хугацаа байдаг юм уу? Яг төдөн сарын дотор хийнэ барина гэсэн.

**Н.*Болдхүү*:** -Тэгэлгүй *яахав*. Яг тэр тендерийн журмаараа, сарын хугацаатай.

**Ч.Содномцэрэн:** -Тэр журмаараа юу, одоо *тэрүүгээрээ* бол хэдийд дуусах вэ?

**Н.*Болдхүү*:** -Одоо нэг он гараад дуусна. 1 дүгээр сарын үед.

**Ч.Содномцэрэн:** -1 сар хавьцаа, 1 дүгээр сард дуусах уу?

**Н.*Болдхүү*:** -1 дүгээр сард дуусах төлөвлөгөөтэй байгаа. Тав дахь эх үүсвэрийн асуудал.

**Ч.Содномцэрэн:** -Тэгээд 2008 оны төсөвт энэ хөрөнгийн асуудал тусгасан юм бий юу?

**Н.*Болдхүү*:** -2008 онд тэнцүү хөрөнгийн эх үүсвэр нь шийдэгдээд тэр мөнгөндөө тааруулаад юмаа хийгээд явж байгаа.

**Ч.Содномцэрэн:** -Үгүй ээ, 2008 *оныход*.

**Н.*Болдхүү*:** -2008 онд бол тусгагдсан юм бол байхгүй.

**Ч.Содномцэрэн:** -Байхгүй, тэгээд одоо яах юм бэ? зураг төсөл гараад ирдэг.

***Ц*.Батбаяр:** -Зураг төсөл гараад ирчих юм бол бид олон улсын байгууллагуудад юм уу, бусад гадаад орныхонд *тавья* гэж байгаа байхгүй юу.

**Н.*Болдхүү*:** -Энэ бол хөрөнгийн асуудал.

***Ц*.Батбаяр:** -Өөрсдийнх нь хөрөнгөөр өөрсдөөр нь бариулчихъя гэсэн.

**Н.*Болдхүү*:** -Энэ том хөрөнгө оруулалтын асуудал үүсэх байх аа. 500-600 мг.ваттын хүчин *чадалтай* станц баригдах ёстой. Тэгэхээр үүний хөрөнгө оруулалт нь 500-700 сая долларын асуудал яригдана. Энэ тохиолдолд албан ёсоор гадаад зах зээлд өнөөдөр ийм тендер нээлттэй зарлаад, энд оролцох боломжтой гэж үзэж байгаа.

**Ч.Содномцэрэн:** -Одоогоор тийм гадаадын санал тавьж байгаа компаниуд байна уу?

**Н.*Болдхүү*:** -Байгаа, жишээлбэл Казакстаны нэг санхүүгийн байгууллага албан ёсоор.

**Ч.Содномцэрэн:** -Станцыг барьж өгье гэсэн үү?

**Н.*Болдхүү*:** -Тийм, тэр зүгийн асуудлыг өнөөдөр боломжтой болсон тохиолдолд сүүлийн үеийн технологийн дагуу одоо бид нарын өнөөдөр хэрэглэж байгаа уламжлалт өнөөдөр цахилгаан станцын хэлбэрт байх юм уу, аль эсвэл одоо ингээд... огт утааг үр ашиг нь 45 хүртэл үр ашигтай ашигт үйлийн *коэффициенттэй* тийм станц барих уу гэдэг дээр нь бид нар.

**Ч.Содномцэрэн:** -Баригдах хугацаа ямар байх вэ?

**Н.*Болдхүү*:** -Хугацаа хамгийн доод тал нь 3 жил болно доо.

**Ч.Содномцэрэн:** -3 жил болох уу. За.

**Н.*Болдхүү*:** -Тэгэхээр бид нар 2011 он, 2010 оны түвшинд хийх юм ярьж байгаа юм.

**Ч.Содномцэрэн:** -1 дүгээр сард ямар ч байсан зураг төсөв нь дуусна. Тэгээд энэ он гарангуут тендер зарлана, компаниудаа шалгаруулах ийм ажилд орох юм байна гэж ойлгож болох уу?

**Н.*Болдхүү*:** -Болно.

***И*.Эрдэнэбаатар:** -Би нэмээд гэр хорооллын төлөвлөлттэй холбогдсон нүүрс хэлбэрийг нь өөрчилснөөс нэг их ахиц гарахгүй ээ гэж байна. Би энд товчхон хариулъя.

Ер нь энэ эх үүсвэрүүдийн асуудлууд шийдэгдээд, инженерийн байгууламжууд нь баригдаад энэ хотжилтын асуудал шийдэгдэх хүртэл үнэхээр хугацаа хэрэгтэй. Энэ хугацаанд бид яах ёстой юм бэ гэдэг зүйл дээр Байгаль орчны яам, хот, бусад холбогдох газрууд эхний *ээлжинд* бид нар нүүрсний, түлшнийхээ бүтцийг өөрчлөхтэй холбогдсон асуудал дээр ихээхэн анхааръя. Энэн дээр ямар ч байсан бид нар шахмал түлшийг түргэн шаталттай ийм шахмал түлш үйлдвэрлэдэг, энийг нэгдүгээрт дэмжиж өгөх хэрэгтэй байна.

Хоёрдугаарт, гаднаас *газ* оруулж ирдэг энэ асуудлыг шийдэх хэрэгтэй байна. Мөн одоо шөнийн цагаар цахилгаан эрчим хүч ашигладаг энэ зүйлийг нэмэгдүүлэх хэрэгтэй байна. Мөн тэр уурын зуухтай холбогдсон зүйл бол энэн дээр дахиад холбогдоод гараад ирж байгаа. Энэ дээр Байгаль орчны яам хот хоёр хамтраад ажлын хэсэг гаргаад, ерөөсөө бүх *тооллогонуудаа* явуулчихсан, энэ 400 уурын зуухыг хэдий хугацаанд бид нар алиныг нь цахилгаанд шилжүүлэх вэ, алиныг нь техникийн шинэчлэлт хийх вэ гэдэг зүйлүүдийг урьдчилсан байдлаар гаргачихсан. Энийг тодруулаад 2008 оны төсөв дээр бид нар дахиад судалгааны ажлаа үргэлжлүүлээд бүр эцсийн вариантаар гаргахаар ийм хөрөнгө тусгаж өгөөд явж байгаа.

**Ч.Содномцэрэн:** -Эрдэнэбаатар сайдаас тодруулчихъя.  Тэгэхээр 2007 оны төсвийн төсөл, үндсэн чиглэл хэлэлцэж байхад яг наад таны ярьж байгаа асуудлыг чинь ярьж байсан шүү дээ. Энэ шөнийн хямд цахилгааныг ашиглах асуудал яригдаж байсан. Тэгээд одоо бас судалгаа хийнэ гээд ярьж байсан, одоо дахиад судалгаа хийнэ гээд ярьж байна. Одоо ингээд хичнээн жил энийг ярих вэ? Өнгөрсөн жил 2006 онд 2007 оны төсвийн төсөл, үндсэн чиглэл хэлэлцэж байх үед яг наад асуудлаа л ярьж байсан шүү дээ. Тэгээд энэ үндсэн чиглэлд орчихсон шүү дээ бүр. Орчихсон явж байгаа шүү дээ. Одоо энэ жил юуг тайландаа юу гэж бичих вэ?

***И*.Эрдэнэбаатар:** -Тэгэхээр энэ судална гэхээр бас уялдуулж байж авч үзэх шаардлагатай юм байна л даа. Хотын ерөнхий төлөвлөлтийг хаашаа чиглэж байна, бид нар түр хугацаагаар янз бүрийн байгууламжууд хийгээд олон дахин юм хийгээд байх шаардлагагүй юм. Тийм ч учраас бид нар энэ жил өнгөрсөн хугацаанд яригдаад байгаа, бид нарын санаагаар болдог бол Чингэлтэй дүүрэгт харьяалагдаж байгаа зуун айл, энэ орчмын газрууд дээр бол ерөөсөө шөнийн цагаар ашигладаг энэ зүйл рүү түлхүү анхаарах ийм бодлоготой байсан. Гэтэл инженерийн байгууламж эрчим хүч татахтай холбогдсон асуудлууд нь бас хүндрэлтэй учраас зарим зүйлүүдийг нь Баянгол дүүрэг рүү, өнөөдөртөө бага зардал гаргаад, богино хугацаанд *хийчихээр* *юунууд* руу нь явуулж байгаа.

Судалгаа хийнэ гэдэг зүйл маань бид нар бүгдийг нь *цахилгааныхад* оруулна гэдэг бол худлаа болж байна. Яагаад вэ гэвэл *тав дахь* эх үүсвэр ажилд ороогүй нөхцөлд бүх уурын зуухыг аваачаад цахилгаанаар халаадаг болгоно гэхээр нэгдүгээрт өртөг өндөртэй, хоёрдугаарт техникийн хувьд боломжгүй зүйл юм байна аа. Ийм учраас энэ 400 зуухнаас хэдий *хэмжээнийхийг* нь бид нар мөн хатуу түлш хэрэглэдэг *мөртлөөсөө* утаа униар бага гаргадаг, ашигт үйлийн коэффициент өндөртэй ийм зуухаар солих юм бэ, хэдийг нь цахилгаан зуухаар солих юм бэ гэсэн ийм асуудлуудыг.

**Ч.Содномцэрэн:** -Үгүй ээ, би бүр шал ондоо юм асуугаад байгаа шүү дээ. Энэ уурын зуухыг устгая гээд байгаа шүү дээ. Тэгээд төвийн нэгдсэн дулаантай холбох ийм бололцоо байна уу, үе шаттайгаар. Хэрвээ тийм байх юм бол одоо төсөвт жил жилд мөнгийг нь суулгаад ойрын 3 жилд ч юм уу, уурын зуухнуудыг байхгүй болгоё. Ийм бололцоо байна уу, үгүй юу, энийг л асуусан шүү дээ.

***И*.Эрдэнэбаатар:** -*Яахав* ер нь шинэ эх үүсвэр гарч ирэхгүй нөхцөлд бол өнөөгийн нөхцөлд бүгдийг нь төвлөрсөн халаалттай юм уу, ийм болгох тийм бололцоо байхгүй юм билээ.

**Ч.Содномцэрэн:** -50 хувийг нь яаж болох уу?

***И*.Эрдэнэбаатар:** -*Яахав* тэгээд л.

***Я*.Санжмятав:** -Энхмандах сайд нэмэх үү?

***Б*.Энхмандах:** -Би нэг нэмэлт өгөх үү.

**Ч.Содномцэрэн:** -Батбаяр даргаас сонсъё. Тийм бололцоо байна уу, үгүй юу?

***Ц*.Батбаяр:** -Бид хот төлөвлөлтийнхөө ерөнхий төлөвлөгөөнүүдийг гаргаж байгаа юм. Нийтдээ 400 орчим зуух. 400 зуухын 200 гаруй нь Чингэлтэй дүүргээс Толгойтын чиглэлд байгаа юм. Тэгэхээр бид энэ жил бас нэлээн хэдэн төгрөг тавьж байгаа. Инженерийн шугам сүлжээнүүдийг дандаа төв магистрал *шугамандаа* *өргөтгөё* гээд. Төв магистрал *шугамандаа* бололцоотой, ялангуяа баруун тал руугаа бол ийм бололцоо бий. Тэгэхээр тэр тал руугаа бид тууш шугамуудаа төв гол шугамаа болгоод *өгчихъё*. Гол шугамаасаа цаашаа салаалаад явчихъя гэсэн. Тэгэхдээ ганцхан сургууль, цэцэрлэгийн тэрийг холбоход үнэхээр зардал өртөг өндөр, тэгэхээр тэр хүрээнд гэр хорооллуудыг барилгажуулах бодлого бас бариад явчихъя. Тэгж байж нөгөө нэг шугамын өртөг зардалдаа багасна гэсэн.

**Ч.Содномцэрэн:** -Тэгэхээр төв магистралтай холбоход хэдэн хувь нь 400 зуухны хэдэн хувийг байхгүй болгож байгаа юм бэ?

***Ц*.Батбаяр:** -200 гаруй нь.

**Ч.Содномцэрэн:** -Тэгвэл 50 хувь нь байхгүй болох нээ?

***Ц*.Батбаяр:** -217, 218 зуух бол яана гэсэн ойлголттой.

**Ч.Содномцэрэн:** -Тэгэх үү, 40 гаруй хувь нь байна тиймээ. Өөр нэг гурав дахь асуулт асуусан шүү дээ. Яармаг, Амгалан, Ганданг барилгажуулах тухай.

***Ц*.Батбаяр:** -Энэ хүрээнд бид ерөнхий төлөвлөгөөнүүдийг хийгээд бэлэн болчихсон. Чиглэл чиглэлээр нь хэлчихье. Гандангийн хувьд бол айлуудтай нь *бүгдээрэнтэй* нь энэ зун долоо, найман удаа уулзлаа. Гандангийн айлууд өөр *өөрснийхөө* чиглэлээр бид бол ийм байшинг ингэж, бүх юмыг нь бариад өгчихсөн байгаа, хэмжээ *дамжаагий* нь. Тэгэхээр эд нар бид өөрсдийнхөө чиглэлээр өөрснөө энэ ажил дээрээ оролцоод явъя гэдэг саналаа гаргаж байгаа. Яармаг дээр бид энэ жилээс бүх дэд бүтцүүдийг хийж байна.

Одоо дулааны шугам татаж байна, цахилгааны шугам, цэвэр бохирын, цэвэрлэх байгууламжийг хийж байна, тэгээд холбоо юу гэдэг юм бэ бүх зүйлүүдийг хийгээд эхэлчихсэн. Барилгын ажил, шугам татах ажлууд ч хийгдэж байна, цахилгааны шугам сүлжээний ажлууд ч явж эхэлж байгаа, зургуудыг нь үндсэндээ бүгдийг нь хийгээд *дуусч* байгаа. Дээрээс нь энэ Ногооннуур орчим байна. Одоо энэ хойшоо, *Ногооннуурын* ерөнхий төлөвлөгөөг хийчихсэн. Ногооннуураас авахуулаад хойшоогоо 7 буудал хүртэл яг зам дагуу энэ хорооллуудыг инженерийн шугам сүлжээ татаад энүүгээр орон сууцжуулах ийм төлөвлөгөө хийгээд, айлуудтай нь ярьж тохирч байна. Гэхдээ айлуудтай яриад тохироход бас янз бүр байна.

Мөн дээрээс нь бид нар хэлсэн. Радио телевизийн хэрэг эрхлэх газрын орчмыг энэ жил бас ерөнхий төлөвлөгөө хийгээд бэлэн болчихсон. Айлуудтай нь уулзаж байгаа. Айлууд үндсэндээ хоёр өрөө байр өгөөд газрыг чинь авъя гэхэд ний нуугүй ярихад зарим нь зуун сая, хоёр зуун сая төгрөг нэхээд хөдлөхгүй байна. Тэгэхээр энэ хууль эрх зүйн ийм бас нэг хуулийн юу гаргаж өгөхгүй бол үнэхээр хүн *өөрснийхөө* хүссэн тоогоо хэлээд, ний нуугүй хэлэхэд нэг амбаартай, нэг гэртэй, одоо нөгөө 20*х*15-ын харьцаатай ийм газар дээр тийм асуудал яриад байгаа байхгүй юу. Гэхдээ зарим айлууд нь үндсэндээ 500 айлтай уулзахад 200 орчим нь зөвшөөрч байна. 100 гаруй орчим нь эргэлзэж байна, 180-аад орчим нь.

Улиастайн чиглэлд бол ажил эхэлчихсэн явж байгаа. Сая таны хэлдэг тэр 14 дүгээр хороолол буюу Нарантуул захын ар талын айлуудыг бүгдийг нь айлтай нь ярьж тохироод үндсэндээ энэ чиглэлээр хороолол барьж эхлэх ажил үндсэндээ эхэлчихсэн.

***Я*.Санжмятав:** -Юм нэмэх юм уу та?

**Ч.Содномцэрэн:** -Тодруулъя. Одоо жишээлбэл айл гээд гэр хорооллын айл *яахав* орон сууцаар хашаагаа *сольё* гэж байгаа юм байна. Бэлэн мөнгө авъя гэж байгаа айл байгаа юу? Тэр нь дунджаар?

***Ц*.Батбаяр:** -Дунджаар хоёр өрөө байрны, өөрийнх нь газраас шалтгаалж байгаа юм.

**Ч.Содномцэрэн:** -Тэрийг хэмжээтэй?

***Ц*.Батбаяр:** -Хэмжээтэй, нэг өрөө байр, хоёр өрөө байр, дээр нь байгаа үндсэн хөрөнгө байгаа шүү дээ. *Капитальны* байшин байна уу, тэр зүгээр модон байшин шавардчихсан байна уу гэдэг.

**Ч.Содномцэрэн:** -Тэгээд тэр газар бол ерөнхий төлөвлөгөөний дагуу ийшээ хөрөнгө оруулъя гэсэн тийм аж ахуйн нэгж, компани.

***Ц*.Батбаяр:** -Аж ахуйн нэгж над дээр үндсэндээ хот дээр л ирнэ шүү дээ. Энэ ажил дээр аль болохоор бид тэр улсуудтай нь, иргэдтэйгээ уулзаад хэдүүлээ хэдэн талаас нь төр ингэж, хотоос ингэж дэмжье, иргэд та нөхөд, аж ахуйн нэгжүүд өөрсдөө хөрөнгөө бэлд, энэ улсуудтай нь хоттой нь, иргэдтэй нь уулзуулж холбож өгөх энэ ажлуудыг хийе гэсэн ийм зарчим ярьж байгаа.

***Я*.Санжмятав:** -Баярлалаа, Энхмандах сайд нэг тодруулга *хийгээдэх* дээ.

***Б*.Энхмандах:** -Таны *асуултанд* нэмэлт хийх гэсэн юм. Ер нь үе шаттай шийдэх гэж байгаа ажил бол сая *мэдээлэлд* ч орсон байгаа л даа. Энэ жил гэхэд 14 сургууль, цэцэрлэг, ирэх жил гэхэд 37 сургууль, цэцэрлэгийг төвийн нэгдсэн биш цахилгаан шугам сүлжээгээр *халаалтанд* шилжүүлэх, уур зуухыг нь зогсоох иймэрхүү юмнууд бас байгаа гэдгийг хэлмээр байна. Тэгээд ер нь бол дүнгийн тухайд бол манай энэ ажлын хэсгийнхэн судалгаа хийж үзсэн байсан л даа. Шууд агаарын бохирдлыг төдөн хувиар бууруулна гэж хэлэхэд хэцүү.

Түүхий нүүрсний хэрэглээг одоо яг энд байгаа технологи сайжруулах, шинэ зуух тавих, *халаалтанд* шилжүүлэх гээд үзэхэд энэ жилийн хувьд 330-аад мянган тонн түүхий нүүрсний хэрэглээг бууруулах шинжтэй байгаа юм. Энэ нь нам даралтын болон гэр хорооллын хэмжээнд жилд хэрэглэж байгаа 2 сая тонн нүүрсээр бодоход 16.7 хувь гэж манай судлаачид хэлж байгаа юм. Түүхий нүүрсний хэрэглээг бууруулах нь ээ гэж. Тэгэхээр түүхий нүүрсний хэрэглээ буурна гэдэг бол энэ хэмжээгээр агаарын бохирдол тодорхой хэмжээгээр нөлөөлөх нь дамжиггүй гэж үзэж байгаа юм.

***Я*.Санжмятав:** -За баярлалаа. Энхболд гишүүн асуултаа асууя.

***З*.Энхболд:** -Одоо ингээд утаа руугаа орлоо л доо. 15 хоногийн дараагаас эхлээд. Тогтоол гараад 3 сар гаруй болж байгаа юм. Уг нь тогтоолын биелэлтийг 6 сар тутам шалгах ёстой, 3 сард бас явцыг чинь харъя гэсэн. Тогтоол бол нэг 14 заалттай, үндсэн 14 ажлын чиглэлтэй юм гарсан л даа. Дээр нь хавсралтыг нь нэмэх юм бол 15 мөнгө тавьсан 3 төрлийн эх үүсвэртэй ийм юм тавьсан. Энэ танай хоёрын бэлтгэсэн тайлан чинь энэний стандартаар явахгүй ингээд одоо ямар асуудал нь хаанаа явж *байгаагий* нь үнэлэх боломжгүй *гаргачихаад* байна л даа.

Энэ тогтоолоор бол 4 жилийн дараа Улаанбаатар утаанаасаа сална гээд тодорхой мөнгө тавиад, тодорхой арга хэмжээнүүд тавьчихсан байдаг, одоо энэ бичиж өгсөн танилцуулгыг чинь харахаар хаана, юу орсон нь мэдэгдэхгүй ингээд төөрөөд, баахан юм асуух *болчихоод* байна л даа. Асуугаад дараа нь санал байгаа юу.

***Я*.Санжмятав:** -Тийм санал байгаа.

***З*.Энхболд:** -Тэгээд ярьж байгаа зүйл, бичсэн зүйлээс харахад бол олигтой ахиц гарч өгөхгүй байна л даа. Ярьдаг маркаараа л яваад байна. Тэгээд би асуултаа Батбаяр даргын хариултаас эхэлье л дээ. Айлууд нүүхгүй байна, мөнгө өндөр зуун сая төгрөг нэхээд байна гэж байна. Тэр айлуудыг утаа гаргахгүй байх эрх чинь өөрт чинь байгаа шүү дээ. Зуун сая төгрөг нэхэж байж болно тэр айл, нүүхгүй байж болно. Тэрийг заавал нүүлгэх гэж албадах хэрэггүй шүү дээ. Чи зүгээр л түүхий нүүрс түлэхээ боль. *Газ* хэрэглэ, боловсруулсан тэр үнэтэй түлшийг худалдаж ав, үгүй бол энд байхгүй гэдэг шаардлага тавьж болно шүү дээ.

Мөнгөө тохироод барилгажиж байгаа газар бол тэгээд тохироод явчих хэрэгтэй. Юм болгон дээр хүний эрх бол нөгөө хүнийхээ эрхээр хязгаарлагдана шүү дээ. Тэр зуун сая төгрөг мөрөөдөөд байгаа нөхрийн гаргаж байгаа бохир утааг бол би амьсгалахгүй байх эрхтэй шүү дээ. Төр энэнийг хангаж өгөх үүрэгтэй байхгүй юу. Тийм л дуртай юм бол тэгээд утаа гаргахаа болих хэрэгтэй шүү дээ. Хамгийн эхний зарчим бол. Гандан, Ногооннуур, Таван буудал, 1, 10 дугаар хорооллын арын, 3, 4 дүгээр хорооллын арын дэнжийн байшинтай залгагдаж байгаа хамгийн эхний гэр хорооллууд бүгдээрээ л 2008 оны 1 дүгээр сарын 1-нээс утаа гаргахгүй байх ёстой шүү дээ. Тийм л юм хийгээрэй гэж та нарыг чинь ингэж хийж өгсөн шүү дээ. Утаагаа гаргаж бай, гаргаж бай, та нарын дулаалгын мөнгийг чинь үнэгүй өгье, 10 мянган зуух үнэгүй өг гэж урамшуул, утаа гаргаж байгаа хүнийг урамшуулах тухай ерөөсөө яриагүй шүү дээ.

Аз болж Солонгосын нэг компани 10 мянган зуух бэлэглэсэн юм байна. Тэр компани чинь буцаагаад 10 мянган айлд шахмал түлшээ зарах, өөр хэнээс ч түлшийг авахгүйгээр зах зээлтэй болж авч байна шүү дээ. Энд нэг их баярлаад байх юм байхгүй. Тэд нар нэг л өдөр нүүрснийхээ үнийг өсгөх гээд ахиад л гурилын үнэ *өсч* байгаатай адилхан *проблем* гарна шүү дээ. Тэр *компаний* эрхшээлд *орчихож* байгаа байхгүй юу, сонголтгүй болоод. Гэх мэтээр юмыг нэг наанатай, цаанатай харж үзмээр байсан юм.

Тэгээд энэ агаарын төлбөрийн тухай хууль орж ирж байгаа юм байна. Энэ чинь их зөв юм болсон. Утаа *гаргадагийг* нь төлбөртэй болгож, утаа гаргахгүй байх нь ашигтай байдаг тийм эдийн засгийн механизмаар энэ бүх үйл ажиллагаанууд чинь чиглэгдэнэ үү гэхээс, утаа гаргаад бай, би чамд тусламж үзүүлээд байя гэдэг ийм аргаар бол явахгүй шүү дээ. Би энэ хуулийн үзэл баримтлал нь тэгж явж байгаа байх гэж ойлгож байна. Зөв үү.

***Ц*.Батбаяр:** -Тэгж байгаа.

***З*.Энхболд:** -Хотын дарга аа, энэ жил 200 мянган хүн шилжиж ирсэн гэсэн. Тэр улсууд яг хаана байршиж байна аа? Энэ жилийн хүн амын механик өсөлт?

***Ц*.Батбаяр:** -2000 оноос хойш 35 орчим.

***З*.Энхболд:** -Энэ жилийн 30 мянган айл яг байршил нь хаана байна вэ?

***Ц*.Батбаяр:** -Ер нь байршил бол хамгийн их нь Сонгинохайрхан дүүрэг байна, хоёрт нь Баянзүрх дүүрэг, гуравт нь Чингэлтэй дүүрэг.

***З*.Энхболд:** -Шинээр газар Баянзүрх, Чингэлтэйд олгоод байгаа юм уу?

***Ц*.Батбаяр:** -Чингэлтэйд ер нь хойшоогоо уул руугаа өгсөөд *буучихаад* байгаа. *Чингэлтэйгийн* хувьд бол. Газар олголт бол үндсэндээ баруун тал руугаа нэлээн олголт хийж байгаа. *Цахилтын* ам, 22-ын товчоо.

***З*.Энхболд:** -Тэгээд 30 мянган айл чинь хуучин байсан айлын хашаа байшин худалдаж авч байна гэсэн үг үү?

***Ц*.Батбаяр:** -Янз бүр. Одоо үндсэндээ 12.6 мянган айл байгаа шүү дээ. 35 мянган хүн буюу 12 мянган айл байгаа. Үүний үндсэн дээр бид хэд нь үндсэндээ ойролцоогоор орон сууцанд орж байгаа гэдэг тэр бүртгэл авахдаа асуудаг юм. Энийг үндсэндээ 400-600 нь орж байгаа юм. Тэгээд бусад нь болохоор үндсэндээ шинэ айлын хашаа байшин ч худалдаж авч байна, шинээр ч газар Сонгинохайрхан дүүрэг, Баянзүрх дүүргийн баруун зүүн тийшээгээ орж байгаа юм.

***З*.Энхболд:** -Шинээр ирсэн хүмүүс 4 уулын дунд байршъя гэвэл байр авах шаардлага *тавьмаар* байгаа юм. Байр авах мөнгөгүй ээ гэвэл Шувуун фабрик руу, Налайх руу яв гэдэг. Энэ 4 уулын дунд чинь хамгийн гол утааны төвлөрөл *үүсч* байж салхи гарсан ч цэвэрлэгдэхгүй байгаа нь гол *проблем* болов уу даа. Улаанбаатар хотод оршин суухыг хориглосон хүн ерөөсөө байхгүй шүү дээ.

Тэгэхээр хотын ч тэр, Байгаль орчны яамны ч тэр бодлого яаж явах вэ гэхээр нэгдүгээрт шинэ утааны эх үүсвэр нэмэхгүй байх, хоёрдугаарт одоо байгаа утаатай улсуудыг утаа гаргах нь ашиггүй болох, утаа гаргахгүй байх нь ашигтай болох эдийн засгийн аргаар ингэж аажмаар шахаж, хүний өөрийнх нь санаачилга илүү хэрэгтэй болохоос улсаас бүгдийг нь бариад өгье, май мөнгө гэдэг тийм боломж байхгүй шүү дээ. Тэгэх юм бол утааг урамшуулах л арга хэмжээ болж хувираад л дуусна.

Одоо энд нэг мянган айлд, долоон зуун айлд гэрийн дулаалгын материал өгнө гээд байна шүү дээ. Үнэгүй өгөх гэж байгаа юм уу?

***Ц*.Батбаяр:** -Үнэтэй. Гэхдээ хямдралтай.

***З*.Энхболд:** -Гэхдээ гэрээ дулаалсан хүн урамшуулал авдаг, гэрээ дулаалаагүй хүн торгууль төлдөг болж байж л энэ ажил чинь цаашаагаа явна шүү дээ. Үнэгүй юм Солонгосын компани ч *яахав* бизнесийн зорилгоор үнэгүй юм тарааж л байгаа байх. Тийм шаардлагыг оршин суугчдад, шинээр ирж байгаа улсуудад бас *тавьмаар* байгаа юм. Энэ бол хүний эрхийг хязгаарлаж байгаа биш Улаанбаатарт амьдарч байгаа нэг сая хүний эрхийг хамгаалж байгаа асуудал учраас хууль зүйн хувьд зөв болно оо гэж би үзэж байна.

Дагуул хотуудын хурдны замуудаар холбох энэ юмаа бушуухан хийхгүй тэр Шувуун фабрик руу хүн явахгүй гээд байгаа чинь замаас болж байна, сургууль, цэцэрлэгээс болж байна, худалдаа үйлчилгээнээс болж байгаа шүү дээ. Тэгэхээр тэнд нь төвхнөсөн хурдны зам, сургууль, цэцэрлэгийг хөрөнгө оруулалтаар баригдах гэж байгаа, сургууль цэцэрлэгийн байршлуудыг шинээр газар өгч байгаа Шувуун фабрик, Налайх руу өгөөд байгаа юм шиг байгаа юм. Шинээр ирсэн хүмүүст өгч байгаа газрыг. Тэгэх юм бол хотод утаа гаргаж торгууль төлж байхаар тэр утаа нь хийсээд явчихдаг уулгүй газар очъё гэж хүмүүс тэмүүлэх тэмүүлэл үүснэ шүү дээ. Тэнд нь хүүхдээ сургуультай, эмнэлэгтэй, худалдааны төвүүдтэй, тэгээд тэнд нь түүхий нүүрсээ түлэхийг зөвшөөрдөг байх юм бол тийшээгээ шилжинэ шүү дээ.

Иймэрхүү механизмуудыг авч эхлэх талаар бодоо ч үгүй байна л даа. Би одоо ингээд хараад байхад. Тэгээд нэг юу хэлээд өгөх үү? Мөнгөтэй хавсралтыг тийм, үгүй эсвэл хэрэгжиж явж байгаа шатандаа явж байгаа, хэрэгжээгүй гээд. Энэ гаалиар одоо автобусны ашигласан дугуй орохоор хориглогдсон байгаа юу? 2.4-т байгаа.

***Ц*.Батбаяр:** -Хориглогдоогүй, хуулийн заалт төсөл явж байгаа.

***З*.Энхболд:** -Аль хуулиар? Аль хуулийн ямар нэмэлтээр вэ?

***Ц*.Батбаяр:** -*Хуулинд* өөрчлөлт оруулахаар манай мэргэжлийн байгууллагууд ажиллаад явж байгаа.

***З*.Энхболд:** -Одоо чуулган чинь дууслаа шүү дээ. За энэ хийгдээгүй юм байна. Төсвийн байгууллагуудын халаалтын нам даралт, энэ овоо явж байгаа юм шиг байна.

***Ц*.Батбаяр:** -Явж байгаа.

***З*.Энхболд:** -24 цаг тогоор халаах гээд байна уу?

***Ц*.Батбаяр:** -Тогоор ч халаана, *газаар* ч ажиллана. Аль аль нь.

***З*.Энхболд:** -Тог, *газ* хосолсон. 24 цаг бол тогоор дийлэхгүй шүү дээ. Үгүй ээ, үгүй. Ямар ч тогоо тавьсан, тэр чинь ямар нэгэн дулааны эх үүсвэр л ажиллана шүү дээ.

***И*.Эрдэнэбаатар:** -Цэвэр цахилгаанаар халдаг тогоо байгаа юм.

***З*.Энхболд:** -100 хувь.

***И*.Эрдэнэбаатар:** -100 хувь, тэгээд автомат *режимтэй*, ерөөсөө нэг халуун сав шиг л юм байгаа.

***З*.Энхболд:** -Тэгэхээр *яахав* өдрийн цагийн цахилгаан чинь 54 төгрөгөө авна шүү дээ.

***Б*.Энхмандах:** -Хамаагүй хямдхан.

***И*.Эрдэнэбаатар:** -Энэ бол ерөөсөө туршигдчихсан байж байгаа.

***З*.Энхболд:** -54-өөрөө төлөхөд үү?

***И*.Эрдэнэбаатар:** -Тийм. Жишээ болгоод хэлэхэд Энхболд гишүүн ээ, энэ 103 дугаар цэцэрлэг гээд Чингэлтэй дүүрэгт цэцэрлэг байгаа. *Тэрэн* дээр энэ гялаан гээд тогоог аваачиж тавьсан байгаа. Энэ *яахав* гэхээр системээ усаар нэг *дүүргэчихээд* *яахав* системэн дээр усны *дундрал* ороод ирэхээр жаахан ус нэмнэ. Тэгээд хажуу талдаа байдаг уурын зуух ажиллахаа больж байгаа юм. Сар болгон 3 сая төгрөг зардаг байсан, одоо бид нар тог, цахилгаан энэ дээр 24 цагаар явлаа гэхэд бид сая 800 мянган төгрөг зарцуулж байна.

***З*.Энхболд:** -*Кабелын* шинэчлэл хийж байгаа байх тийм ээ?

***И*.Эрдэнэбаатар:** -*Кабелаа* шинээр татаж байгаа.

***З*.Энхболд:** -Илүү чадал хэрэглэнэ шүү дээ.

**Д.Банзрагч:** -Ялгавартай тоолуур тавиад ихэнх *заалалтаа* шөнө *хийчихэж* байгаа юм. Гол дулаанаа...

***З*.Энхболд:** -Өдөр болохоор жаахан нэмэлт хийгээд.

**Д.Банзрагч:** -Өдөр жаахан багасгаад, *зайгий* нь *уртасгаад* өгчихнө.

***З*.Энхболд:** -2.3 тэгвэл гайгүй явж байгаа юм байна.

**Н.*Болдхүү*:** -...цаашдаа хүндрэлтэй байгаа асуудлыг манайх...2008 оноос байхгүй байгаа л даа.

***З*.Энхболд:** -2008 оны төсөвт байхгүй ээ. Энэ арга хэмжээний хавсралт № 2.1.4 дээр байна шүү дээ. Энийг төсөв дээр шийдэх ёстой юм байна тийм үү? Тавдугаар эх үүсвэрийн талаар энийг улс барихгүй шүү дээ. Тавдугаар *ТЭЦ*-ээс салаалсан шугамуудыг улс барьж өгнө шүү дээ. Энийг хийгдэж байгаа юм байна.

***Б*.Энхмандах:** -500 сая төгрөг ирэх *оныход* тавьчихсан байгаа.

***З*.Энхболд:** -Дулааны цахилгаан станцуудын хаягдлын зөвшөөрөх хэмжээний стандартыг шинэчлэн тогтоосон уу? явж байгаа юу, явцтай юу. Авто тээврийн хэрэгслээс хэзээ Улаанбаатарын, ядаж нийтийн тээвэр нь *газанд* шилжих вэ?

***Ц*.Батбаяр:** -Энэ ажил эхэлчихсэн. Нийслэлийн Засаг даргын тамгын газраас үндсэндээ Улаанбаатар хотын тамгын газрын авто баазын бүх машинуудыг *газанд* шилжүүлчихсэн. Том машинуудаас бусдыг нь. Мөн одоо бид энэ 11 дүгээр сард автобус авах гэж байгаа.

***З*.Энхболд:** -Том оврын автобус?

***Ц*.Батбаяр:** -Том том оврын. Энэ автобусныхаа техникийн нөхцөл дээр *газаар* ажилладаг гэдэг системийг.

***З*.Энхболд:** -100 хувь ирнэ тийм үү?

***Ц*.Батбаяр:** -Ер нь тэгж техникийн нөхцөлийг нь.

***З*.Энхболд:** -Одоо байгаа Японы нөгөө том цэнхэр чинь хэзээ *газанд* шилжих юм бэ?

***Ц*.Батбаяр:** -Үнэхээр дизель, одоо байгаа дизель хөдөлгүүртэй машиныг *газанд* шилжүүлэхэд маш их зардал гарч байна. Хүчирхэхгүй байна.

***З*.Энхболд:** -Үгүй ээ, тэр зардал нь өөрөө утаатай агаар амьсгалснаас л хямдханд тусах байх л даа бодоход. *Тэрэн* дээр улсын төсвөөс автобуснууд чинь бүгдээрээ улсынх байгаа тийм үү?

***Ц*.Батбаяр:** Улс, хувь хоёулаа байгаа.

***З*.Энхболд:** -Автобус баазууд чинь улсынх дандаа байгаа биз дээ?

***Ц*.Батбаяр:** -Хоёр нь.

***З*.Энхболд:** -Хамгийн том нь уу?

***Ц*.Батбаяр:** -Хамгийн том хоёр нь байгаа.

***З*.Энхболд:** -Ядаж хамгийн том хоёрыгоо төсвөөс мөнгө өгөөд *газ* руу шилжүүлэх юм бол нэлээн л их яах байх даа. Хуучин дугуй бол хуульд өөрчлөлт орох гэж байгаа юм байна тийм ээ? Хотын төв болон гэр хорооллыг холбосон замыг хатуу хучилттай болгох, нийт хэдэн км замаас энэ жил, дараа жил хатуу хучилттай болох юм бэ? Хотын хөрөнгө оруулалтыг мэддэг хүн байна уу?

***Ц*.Батбаяр:** -Би байна. Юу гэнэ?

***З*.Энхболд:** -Хотын төв болон гэр хорооллыг холбосон замыг хатуу хучилттай болгох арга хэмжээ авах гэж байна.

***Ц*.Батбаяр:** -Эхэлчихсэн.

***З*.Энхболд:** -Нийт хэдэн км?

***Ц*.Батбаяр:** -Энэ жил үндсэндээ Улаанбаатар хотын хэмжээнд 52 зам хатуу хучилттай болгохоос бид энэ жил 30-*аадыг* нь болгоод байна.

***З*.Энхболд:** -Нийт км-ээр нь хэл дээ?

***Ц*.Батбаяр:** -Км нь үү?

***З*.Энхболд:** -Нийт шороон зам хэд байдаг юм бэ? тэр нь хэдэн жилийн дараа.

***Ц*.Батбаяр:** -Улаанбаатар хотын хэмжээнд үндсэндээ 361 км *асбальтан* зам байдаг юм. 100 гаруй км шороон зам, шороон замыг тооцвол гудамж гээд тооцвол тэрнээс 1000 гаруй км.

***З*.Энхболд:** -*Яахав* хамгийн том магистрал шороон зам.

***Ц*.Батбаяр:** -Яг одоо төв магистрал зам бол үндсэндээ 100 гаруй км байдаг юм.

***З*.Энхболд:** -За 100 км-ээс хэд нь энэ жил?

***Ц*.Батбаяр:** -100 км-ээс энэ жил 20 гаруй км-ыг энэ жил замыг нь.

***З*.Энхболд:** -Дараа жил хэд орох юм бэ?

***Ц*.Батбаяр:** -Дараа жил үндсэндээ сая ирэх жил мөнгө байхгүй, тавьж өгөөгүй. Сая энэ төсвийн тодотгол дээр. Зөвхөн үндсэндээ 2-хон тэрбум төгрөг тавьчихсан байгаа.

***З*.Энхболд:** -2-оо? Хоёроор хэдийг барих вэ?

***Ц*.Батбаяр:** -1 км-т 100 гаруй сая төгрөг байна даа. Тэгэхээр инженерийн шугам сүлжээтэй газар, инженерийн шугам сүлжээгүй газар гэж байгаа.  Хэрвээ инженерийн шугам сүлжээтэй газар бол 200 гаруй сая төгрөг *болчихоод* байгаа юм. Хэрвээ инженерийн шугам сүлжээгүй газар 180 орчим сая төгрөг байна.

***З*.Энхболд:** -Замаас гадна энэ юу байгаа шүү дээ. 50 хувь нь зөвшөөрөх хэмжээнээс их бохирдол гаргаж байгаа машин, энэ машинуудын *насжилт* нь хэдэн настай болохоороо одоо шаардлага хангахгүй *болчихоод* байна?

***Ц*.Батбаяр:** -Ер нь 10-аас дээш жил гэж.

***З*.Энхболд:** -Гаалиар хэдэн наснаас дээш машин оруулж ирэхгүй гэж хоригловол багасах вэ?

***Ц*.Батбаяр:** -Үндсэндээ 7-гоос дээш жил ажилласан машиныг хориглох тийм л заалт байх ёстой. 7-гоос дээш жил бол үндсэндээ бараг 60-аад хувь нь байгаа шүү дээ. 60 орчим хувь нь.

***З*.Энхболд:** -4-6 настай нь 45 гэж байна л даа. 7-гоос 10 настай нь 37.9 гэж байна.

***Ц*.Батбаяр:** -Тэгээд *нөгөөдөхөө* нэмээд.

***З*.Энхболд:** -Одоо 7-гоос дээш *хориглочихоор* 7 настай орж ирнэ, тэр машин ирээд хэдэн жил явдаг юм бол?

***Ц*.Батбаяр:** -Манай нөхцөлд дунджаар 5 жил *явчихаж* байгаа юм.

***З*.Энхболд:** -Тийм үү, тэгэхээр яг л нөгөө хор гаргадаг юмандаа тулаад л байгаа юм байна. Ядаж энэ жилээс эхлээд 7-гоос эхэлж хориглоод дараа жил 5, 6 болгоод ингээд явбал. Нийтийн тээвэр сайн хөгжсөн байхад хүн болгон машинтай байх албагүй шүү дээ. Энийг бас *хуулинд* оруулах талаар та нар бас юм оруулж ирмээр байна. Тэгээд утаа гаргаж байгаа машинуудыг торгууль нь нэмэгдэж байгаа юм уу?

***Ц*.Батбаяр:** -Одоо бид нар чинь тоног төхөөрөмж гээд.

***З*.Энхболд:** -*Тэрэн* дотор байгаа юу?

***И*.Эрдэнэбаатар:** -... тэмдэг хэрэглэх асуудал гээд журам нь гараад батлагдчихсан байгаа. Байгаль орчны сайдын. Тэгээд энэ бол бас тодорхой хэмжээний хөшүүрэг болно оо гэж байгаа юм. Ялангуяа хөрөнгө чинээтэй ийм *нөхдүүд* бол өндөр настай машин дээр унаад, тэрийг наалгалаа гэвэл өөрийнх нь бизнес хийх нэр хүндтэй хүртэл холбоотой ийм асуудал гэх мэтчилэнгийн хөшүүргүүд байгаа учраас энэ *эко* тэмдгийн хэрэглэх асуудал бид нар энэ 1 дүгээр сарын 1-нээс хэрэгжээд эхэлж байна. Одоо юмнууд нь хийгдэж байна.

***З*.Энхболд:** -Олон жил явсан машинуудыг шүүр тавиад сайжруулаад яваад байж болно биз дээ?

**Д.Банзрагч:** -Болно. Бид нар .../микрофоноо асаагаагүй ярьсан/ ... хориглож болохгүй учраас ялангуяа том машин...

***З*.Энхболд:** -*Еще* өөр *газаар* баахан машиныг автобусыг *газаар* ханга гэчихдэг, *газ* чинь өөрөө *монополь* байгаад байна уу? *Петровисийн*.

***Ц*.Батбаяр:** -Үндсэндээ тийм байгаа шүү дээ.

**Н.Амгаланбаяр:** -*Газдаа* юуны *газ* жаахан *монополь* байгаа. 2009 онд гэрээ нь дуусна. 5 жилийн хугацаатай.

***З*.Энхболд:** -Юуны *газ* юм? Тийм утгагүй юмыг цуцлах хэрэгтэй шүү дээ.

**Н.Амгаланбаяр:** -Энийг харин Түлш, эрчим хүчний яаманд бид нар удаа дараа тавьж байгаа юм. Монополийг нь цуцалж өгөөч ээ гээд.

**Н.*Болдхүү*:** -Цуцалъя гээд санал тавингуут 2004 оны ... таван жилийн хугацаатай ...

***З*.Энхболд:** -Засгийн газар дээр *авчираад* л хүчингүй болгохгүй юу. *Монополь* байгаа учраас наадах чинь хөгжихгүй байгаа шүү дээ.

**Н.Амгаланбаяр:** -Өнөөдөр Улаанбаатар хотод автомашины шинэ станц баръя гээд тэгэхээр зэрэг бусад *газ* эрхэлдэг аж ахуйн нэгж 7 байгаа юм нийтдээ. Тэгэхэд тэд нарт олгох ямар ч боломжгүй, зөвхөн юуны *газын* түлш, уул нь 5 *компаний* түлш л байсан. Бас Солонгосын талын хөрөнгө оруулалттай ийм компани шүү дээ.

***З*.Энхболд:** -Тэгээд юуны *газ* нь Улаанбаатарын бүх машины *газаар* хангаад өгдөг бол болж л байна шүү дээ.

**Н.Амгаланбаяр:** -Боломжгүй л дээ.

***З*.Энхболд:** -Чадахгүй бол тэгээд өөр хүнд өгөх хэрэгтэй шүү дээ тэрийгээ.

**Н.Амгаланбаяр:** -Өнөөдөр нийтийн тээврийн анхны юуны *газын* хэмжээнд 400 такси шингэрүүлсэн шатдаг хийгээр ажилладаг байсан. Энэ жил нэмэгдээд 750 болж байгаа юм.

***З*.Энхболд:** -Наадах чинь бол Засгийн газар дээр ч яригдаагүй, Жигжид сайн дураараа хийсэн ажил байна лээ шүү дээ. Одоо Жигжидийн тэр тушаалыг Эрдэнэбат цуцлах хэрэгтэй шүү дээ.

**Н.*Болдхүү*:** -.../микрофоноо асаагаагүй ярьсан/ ... хуулиар 2005 оны 7 сард гарсан хуулиар. ..... хийн хангамжийн асуудал өнөөдөр Үйлдвэр, худалдааны яамны ажил гээд одоо манайх олголт ямар ч лиценз олгох тийм.

***З*.Энхболд:** -Үгүй ээ, цуцалдаг нэг л хүн байгаа шүү дээ. Болохгүй бол. Засгийн газар дээрээ цуцлах.

**Д.Банзрагч:** -Засгийн газар цуцлах ёстой. Засгийн газар энэ талаас 500-гаад мянган доллар бас яасан байдаг юм байна лээ. Яг энэ компани хөрөнгө оруулалт хийсэн байдаг юм байна лээ.

**Н.*Болдхүү*:** -500 сая төгрөг Дэд бүтцийн яаманд байршуулсан байдаг.

***З*.Энхболд:** -*Байршуулсан* гэж буцааж авна гэсэн үг үү?

**Н.*Болдхүү*:** -Энэ тендерт ялахын тулд.

***З*.Энхболд:** -Төлбөр юм уу? юу юм бэ? Тэгээд хэдэн жил болчихсон юм бэ одоо?

**Н.*Болдхүү*:** -Одоо 4 дэх жилээ *дуусч* байна.

***З*.Энхболд:** -Тэгвэл тэр үлдсэн 500 саяын 4-ний 1-ийг нь, 5-ны 1-ийг нь буцаагаад өгчихнө биз.

**Н.*Болдхүү*:** -Уг нь тийм аргачлал байгаа. Бид нар 500 сая төгрөгийг нь одоо жишээлбэл ямар ч хэрэглээгүй байж л байдаг юм байна лээ.

***З*.Энхболд:** -Харин тэгээд, үгүй тэр чинь хэрэглэгдэх юм уу? хэрэглэгдэхгүй юм уу?

**Н.*Болдхүү*:** -Үгүй тэр барьцаанд үлдсэн мөнгө гээд манайх энийг цуцалъя. Энэ мөнгийг нь буцааж өгье. Тэгэнгүүт эд нар болохоор хууль эрх зүйн талаасаа юм бариад байдаг юм билээ.

***З*.Энхболд:** -Ямар юмных нь хууль байдаг юм бэ?

**Н.Амгаланбаяр:** -Энэ тухайн үедээ Улсын Их Хурлаас хууль гараад шингэрүүлсэн шатдаг хийг гаалийн болон нэмүү өртгийн татварыг чөлөөлүүлж өгсөн юм. Бас хотоос ажлын хэсэг гарч байгаад Улсын Их Хуралд орж байгаад ер нь хэрэглээ нь бид нар шингэрүүлсэн шатдаг хийг хэрэглэе гээд. Энэний үр дүн хүрэхгүй байна. Өнөөдрийн байдлаар юуны *газ* юм бэ? анх бидэнд *амалж* байсан үнэ 800 төгрөг байгаа. Одоо өнөөдөр бодит үнэ 800 байтугай 1100, 1200 болоод байна.

***З*.Энхболд:** -1200-гаар авч байгаа шүү дээ. 1 литр.

**Н.Амгаланбаяр:** -Айл өрх бол яг тэгж авч байгаа юм. Тэгэхээр амлалт бол хэрэгжээгүй байгаа шүү гэдэг бас асуултыг.

**Н.*Болдхүү*:** -Манай яамны зүгээс цуцалъя гэдэг санал тавьдаг одоо хүртэл.

***З*.Энхболд:** -Үгүй тэр цуцлах эрхтэй хүндээ Засгийн газраас үүрэг өгөөд цуцлуулаад өрсөлдөөн оруулах юм бол наад *газны* чинь үнэ буурна шүү дээ.

**Н.*Болдхүү*:** -Ядаж... хамаагүй ашигтай, бодит байдлаар байгаа.

***З*.Энхболд:** -Энэ Улсын Их Хурлын тогтоолын 2.4 байгаа шүү дээ. 2 дугаар *хавсралтны*. *Тэрэн* дээр шингэрүүлсэн шатдаг хийг нийтийн тээврийн хэрэгсэлд нэвтрүүлэх, төсөл хэрэгжүүлэх, хий хүлээж авах, түгээх байгууламж барих, хийгээр авто машин цэнэглэх станцын тоог нэмэгдүүлэх гэж байна шүү дээ. Энэ болгонд ямар ч хөнгөлөлттэй зээл хэрэггүй, хувийн хэвшил бүгдийг нь өөрөө хийгээд явчихна шүү дээ. Энэ зүгээр *Петровисийн* монополийг цуцлах хэрэгтэй шүү дээ та нар.

Улсын Их Хурлаас тодорхой үүрэг өгөгдсөн байна. Засгийн газар энэ дээр тодорхой арга хэмжээ авч, энэ өвлийн утаа эхлэхээс өмнө *газны* бусад компаниудад нь ажиллах бололцоо өгөх хэрэгтэй шүү дээ.

***Я*.Санжмятав:** -Саяны ярьсан зүйлийг протоколоор өгчихье. Байнгын хорооноос протоколоор өгье.

***З*.Энхболд:** -Энэ угаасаа Их Хурлын тогтоол дотор байж байна. За энэ хяналт, лабораторийн мөнгө шийдэгдсэн юм байна. Бонд яаж байгаа юм бэ? 2.8?

***Ц*.Батбаяр:** -Харин наад дээр чинь манайх төслөө хийж байна. Үндсэндээ бид бонд бий болгох асуудал. Энэ нь дэд бүтцийг гэр хорооллууд дээр дэд бүтцийг татах энэ ажил байгаа.

***З*.Энхболд:** -Тэгээд энэ хэзээ гарч, хэзээ зарагдаж?

***Ц*.Батбаяр:** -*Үндсэндээ* бид 12 дугаар сар гэхэд гаргачихна гэж тооцож байгаа. Тэр чинь бас бонд гаргахад бас амаргүй юм байна. Бас нэлээн.

***З*.Энхболд:** -Үгүй 12 дугаар сард та нар оройтно шүү дээ. Танай барилгын ажил чинь хэзээ гарах юм бэ? Тэрнээсээ  7 хоногийн өмнө гаргах ёстой байхгүй юу.

***Ц*.Батбаяр:** -Барилгын ажил хойтон.

***З*.Энхболд:** -Шууд бонд чинь хүү нэхэгдэнэ.

***Ц*.Батбаяр:** -Гарсан өдрөөсөө хүү төлөгдөөд явчихна. Тэгэхээр бид үндсэндээ 12 дугаар сар гэхэд бондынхоо эрх зүйн бүх *юунуудаа* бэлэн болгоод ирэх хавар 3 сар гэхэд үндсэндээ бондоо худалдаанд гаргана.

***З*.Энхболд:** -Зарагдах өдөр нь?

***Ц*.Батбаяр:** -Тийм, 3 дугаар сард. Тэгээд 3 дугаар сарын 15-наас эхлээд үндсэндээ барилгын ажил эхэлж байгаа шүү дээ.

***З*.Энхболд:** -За ойлголоо. 2.9. Би нөгөө шилжилт хөдөлгөөн дээр санаа хэлсэн шүү дээ. Энэ дээр та нар юу ч хийгээгүй л юм шиг байх юм. Чи 4 уулын дунд бууя гэж байвал байшин худалдаж ав аа, байрныхаа эрхийн бичгийг.

***Ц*.Батбаяр:** -Тийм эрх зүйн хууль алга. Хоёрдугаарт нь хүний эрх гэдэг асуудлаар чинь явахгүй байна ний нуугүй хэлэхэд.

***З*.Энхболд:** -Үгүй ээ, хүний эрх Батбаяр дарга аа, би утаа амьсгалахгүй байх эрхтэй шүү дээ миний эрх. Улаанбаатар хотын, өөрийн чинь Засаг даргаар сонгосон нэг сая хүн байна шүү дээ. Одоо энд амьдарч байгаа. Энэ улсууд чинь утаа амьсгалахгүй байх эрхтэй. Үндсэн *хуулинд* заагаад өгчихсөн байгаа. Тэр нэг хөдөөнөөс шилжиж ирж байгаа хүн яахаараа заавал утаа гаргаж байж энд суух ёстой юм бэ? Утаа гаргахгүй байх Шувуун фабрик, Налайх нь байж л байна шүү дээ.

***Ц*.Батбаяр:** -Хэрвээ энэ дээр ингэвэл бүр Улаанбаатарт оруулахгүй гэдэг Их Хурлын шийдвэр гарах ёстой.

***З*.Энхболд:** -Үгүй үгүй, Улаанбаатарт орж болно, байшин худалдаж аваад орж болно гэсэн үг шүү дээ.

***Ц*.Батбаяр:** -Тэгэхээр шууд чи байшин худалдаж ав гэдэг эрх зүйн акт байхгүй.

***З*.Энхболд:** -Байлгүй яадаг юм бэ.

***Ц*.Батбаяр:** -Үгүй ээ, тийм болохгүй байна. Бид бас үзсэн. Таны түрүүний хэлсэн шаардлага... чи айлыг 100 сая нэхээд байгаа, чи юу хөөгөөд байгаа шүү дээ.

***З*.Энхболд:** -Чи 100 сая нэхэж байгаа бол утаагүй бол, нэг бол газраа тэр бусад айлууд шигээ хоёр өрөөгөөр солиод яв л гэсэн үг шүү дээ.

**Н.Амгаланбаяр:** -Энэ 2002 онд иргэн Ламжав Үндсэн хуулийн цэцэд хандаад Улаанбаатар хотод нийслэлийн механик хөдөлгөөнийг хоригдож байна, Үндсэн хуулийн 18.16-д Монгол улсын иргэн амьдрах газраа чөлөөтэй сонгох эрхтэй гэсэн энэ заалтыг зөрчиж байна аа гээд тухайн үедээ Ерөнхий сайд хотын дарга байх үед Үндсэн хуулийн цэцээр буцчихсан юм. Түүнээс иргэн бүр 50 мянган төгрөг төлдөг, 4 ам бүлтэй айл орлоо гэхэд 200 мянган төгрөг төлдөг байсан байхгүй юу. Тодорхой хэмжээний хөрөнгө маань юунд чиглэж байна вэ гэвэл энэ амьдрах нөхцөлийг нь бүрдүүлэх, дэд бүтцээр нь хангах...

***З*.Энхболд:** -Мөнгө бол хориг болж чадахгүй. Тухайн үеийн хотын дарга, одоогийн Ерөнхий сайд муу ажилласан байна шүү дээ. Тэр Үндсэн хуулийн чинь дараагийн заалтан дээр нь хүн эрүүл, аюулгүй орчинд амьдрах эрхтэй, тэрийг нь төр хангана гээд байж байгаа шүү дээ. Ялгаагүй л Үндсэн хуулийн заалт шүү дээ. Тэр заалтаа бариагүй л байхгүй юу. Тийм учраас энэ бохирдолтыг та нар нээрээ хоорондоо ярь. Хууль хэрэгтэй бол хууль гаргаж болно шүү дээ. Энэ бол Улаанбаатарын газар зүйн онцлог байхгүй юу. Чамайг Улаанбаатар хотын иргэн болгохоор бүртгэж авахгүй гээгүй, чи 4 уулын дунд л амьдаръя гэж байгаа бол утаа гаргадаггүй юманд ор. Одоо утаагаа яая гэж байхад.

Шувуун фабрикт чөлөөтэй газар өгнө, Налайхад чөлөөтэй, ялгаагүй л хотын дүүрэг шүү дээ. Багахангай, Багануур, бүгд л тохилог орон сууцтай, боломжийн газрууд шүү дээ. Чөлөөтэй тийшээ яв, Улаанбаатарын иргэн бол, би чамайг үгүй гэхгүй. Гэхдээ зөвхөн энэ 4 уулын дунд чинь утаа тогтчихоод явахгүй байна аа. Энийг чинь л багасгах гэж бид нар одоо ингэж үйлээ үзэж байна гэж хэлэхгүй юу. Хүн ойлгоно шүү дээ.

***Ц*.Батбаяр:** -Ойлгодоггүй юм.

***З*.Энхболд:** -Үндсэн хуулийн цэц дээр та нар ялагддаг чинь буруу байна.

**Н.Амгаланбаяр:** -Өнөөдөр хөдөөнөөс орж ирж байгаа улсууд ний нуугүй ярихад Энхболд гишүүн ээ.

**Р.Нямсүрэн:** -Асуултаа тодорхой тавиад, хариултаа тодорхой авъя.

***З*.Энхболд:** -За би одоохон дууслаа.

***Я*.Санжмятав:** -Энхболд гишүүн энэ агаарын бохирдлоор манай байнгын хороон дээр энэ асуудлыг яаралтай хэлэлцэж өгөөч гэж санал тавиад, тэгээд энэ заалтаар нь юм гаргах гээд байна. Одоохон дууслаа Нямсүрэн гуай.

***З*.Энхболд:** -2.10. Бүх аймгийн төвийг хамруулах энэ хаанаа явж байна?

**Д.Банзрагч:** -Байгаль орчны сайдын тушаал гаргаад аймгуудад байгаль орчны агаарын хяналтын нэгжүүдийг байгуулсан байгаа. Тэгээд одоо бид нар тэр нэгжүүд маань манай судалгааг хөөгөөд Улаанбаатарын жишгээр дараа дараагийн арга хэмжээ төлөвлөгдөх ёстой гэсэн байдлаар. Түрүүн *Бакей* гишүүний ярьдаг хоёр үе шаттай арга хэмжээ яаралтай, хэтийн чиглэл гэдэг нь сая орон сууцжуулах, бусад аймгийг хамрах гэж ойлгож явж байгаа юм. Эхний алхам бол тийм л шийдвэр гарчихсан байгаа яамнаас. Өөрөөр хэлбэл агаарын нөгөө агаараа хэмждэг юм байхгүй байсан шүү дээ өнөөдрийг хүртэл. Хэмжээд бохирдлыг нь тогтоодог ийм албаа *байгуулсан*, албаны сүлжээ.

***З*.Энхболд:** -Одоо бүх аймгийн төв агаарын бохирдлоо хэмжиж байгаа гэсэн үг үү?

**Д.Банзрагч:** -Ямар ч байсан мэргэжилтэнтэй болсон. Одоо бид нар багажаар хангах тооцоо хийгээд явж байна.

***З*.Энхболд:** -Одоо аль аймгийн төвд хэдэн төгрөг өгөх нь гарсан уу?

**Д.Банзрагч:** -Ерөнхий судалгаа байгаа, агаарын албан дээр.

***З*.Энхболд:** -Энийг бас яаравчилмаар л юм байна. 50 тэрбум бол худлаа болсон, одоо хүртэл 2-хон тэрбум байгаа юу?

**Д.Банзрагч:** -50 тэрбумыг Энхболд гишүүн ээ, эхний жилд мөнгө хэрэгтэй юм байна гээд бид нар 81 тэрбум хэрэгтэй гээд сая сайдын юун дээр жагсаалтыг нь хийгээд тараачихсан байгаа.

***З*.Энхболд:** -Тэр бол 2008 оны төсөв тийм үү?

**Д.Банзрагч:** -Тийм, эхнийх дээр нь ахиухан өгөөд, сүүлд нь 50-*иа* баръя, 50-иас доошгүй гэсэн юм чинь дээшээ байж болно. Энийг байнгын хороо дэмжиж өгөөч гэсэн байдлаар бид нар зориуд хавсралтаар 81.4 тэрбум байгаа. Энэ л эхний ерөөсөө дэд бүтцийн хамаг гарааны мөнгө гэж үзэж байна.

***З*.Энхболд:** -Би \"Өнөөдөр\" сонин дээрээс уншиж байсан юм. Төгрөг нуур *энержи* гээд компани хагас коксжуулсан нүүрсний үйлдвэр улсаас ямар ч мөнгө шаардлагагүйгээр өөрсдөө хийгээд, өөрсдөө зарах гэж байгаа. 2008 онд *ашиглалтанд* орно гээд. Хувийн компаниуд ийм юм хийж байгаа юм бол Дулааны цахилгаан станц хоёрт мөнгө өгөх хэрэг байгаа юм уу? Бүр ийм зураг тавьсан байна лээ шүү дээ.

***Ц*.Батбаяр:** -Тэр зүгээр эхлэл ээ. Манайхан чинь эхний нэг жаахан үндсэндээ Төгрөг нуурын *энержид* манайхан өнгөрсөн онд 500 сая төгрөг өгсөн шүү дээ.

***З*.Энхболд:** -Тэгээд үйлдвэрлэл нь хэзээ эхлэх юм бэ?

***Ц*.Батбаяр:** -Одоо сая л нэг ОХУ-аас нэг юм оруулж ирж байгаа. Энэ бол тодорхой чиглэлээр, тодорхой хугацаагаар зайлшгүй *шаардлагатай* байгаа юм билээ. Тэгэхдээ үнэхээр Төгрөг нуурын *энержи* бол массаар нь Улаанбаатар хотын хэрэгцээг хангах массаар нь үйлдвэрлэж чадахгүй. Тэгэхээр бид бол *үндсэндээ* *ТЭЦ*-2 дээр суурилуулж, энэ Улаанбаатар хотын хэмжээний нэгдсэн тийм хангачих юм зохион байгуулж байгаа юм.

***З*.Энхболд:** -*ТЭЦ*-2 өөрийнхөө мөнгөөр *ТЭЦ* рүүгээ хийх ч мөнгө байхгүй. 200 сая төгрөг гуйж байгаа юмаа гэхэд.

***Ц*.Батбаяр:** -Бүр *ТЭЦ* 500 сая шүү дээ.

***З*.Энхболд:** -Энд 200 гэж байна.

***Ц*.Батбаяр:** -*Яахав* хот өөрөө 200 саяыг нь өгч байгаа байхгүй юу.

***З*.Энхболд:** -*ТЭЦ*-2 мөнгө авмаар байгаа юм бол ядаж энэ мөнгөө өөрсдөө гаргах хэрэгтэй шүү дээ.

**Н.*Болдхүү*:** -Өнөөдөр ямар байдалтай байгаа вэ гэхээр.

***Я*.Санжмятав:** -*Дуусч* байна уу Энхболд гишүүн ээ, Нямсүрэн гуай нэлээн яараад. Бухимдангуй байна цаанаас чинь.

***З*.Энхболд:** -За дууслаа.

**Н.*Болдхүү*:** -*ТЭЦ*-2 маань их хүндрэлтэй 4 тэрбумын өртэй байгаа байгууллага шүү дээ.

**Р.Нямсүрэн:** -Дэгээ барь л даа.

***З*.Энхболд:** -*ТЭЦ*-2 ямар өртэй гэнэ ээ?

**Н.*Болдхүү*:** -4 тэрбумын өртэй байгаа шүү дээ одоо.

***З*.Энхболд:** -Харин би хэлсэн шүү дээ. Та нар миний саналыг аваагүй шүү дээ. Энэ Их Хурлын бусад гишүүд. Багануур гээд нэг дампуурчихсан газар. *ТЭЦ*-2 гээд дампуурчихсан газар, ахиж 20, 30 тэрбум төгрөг өгч, сайхан утаагүй түлш гаргана. Хувийн хэвшлээр хийлгэ ээ. Хувийн хэвшил тийм өгөх мөнгө шаардахгүйгээр зүгээр Улаанбаатарт түүхий нүүрс зарахыг нь болиулчих юм бол тэд нар өөрсдөө өөрийнхөө мөнгөөр хийгээд л явчихна гэж хэлсэн. Тэгээд одоо *ТЭЦ*-үүгээ хүртэл улсаар даалгана гээд сууж байгаа бол бүтэхгүй л юм байна л даа.

**Н.*Болдхүү*:** -Энэ дээр *амалж* болох байх аа.

***Я*.Санжмятав:** -За нэлээн дэлгэрэнгүй бараг заалт заалтаар нь биелэлтээ гаргачихлаа. Тэгээд энэ хурлын эцэс дээр энэ биелэгдээгүй байгаа заалтуудыг түргэлэх талаар бас нэг заалт орох байх аа гэж бодож байна Энхболд гишүүн ээ. За Нямсүрэн гуай.

**Р.Нямсүрэн:** -Баярлалаа. Ямар ч байсан УИХ-ын 46 дугаар тогтоол гараад манай холбогдох яам, Улаанбаатар хотын захиргаа ямар нэгэн хэмжээгээр агаарын бохирдлыг бууруулах чиглэлд тодорхой зорилготой ажлууд хийгээд эхэлжээ гэж ингэж ойлгож байна. 6 дугаар сард гарсан билүү тогтоол маань. Одоо 3 сарын хугацаа өнгөрч байна. Тэгээд ямар ч байсан ажил эхэлж байгаа нь сайн хэрэг л дээ.

Миний сонирхож байсан асуултууд ихэнх нь гаргаад хариултууд авчихлаа л даа. Энэ хуулийг хэлэлцэж байх үед би бас яриад л байсан юм. Энэ агаарын бохирдол гэдэг юм агаарын хэвийн түвшин гэж нэг байх ёстой, тэрнээс одоо хэд дахин илүү *гарчихаад* байгаа юм бэ, ямар хугацаанд, ямар хэмжээгээр бууруулах гээд байгаа юм бэ, энийг ямар нэгэн тоон үзүүлэлтээр өнөөдөр техник, шинжлэх ухааны дэвшил өндөр болсон үед энийг хэмждэг хэмжээс байх ёстой, тоон үзүүлэлт байх ёстой, ийм юмнууд байна уу?

Ер нь одоо өвөл эхэллээ. Өнгөрсөн оныхоос агаарын бохирдол нэмэгдэх юм уу, хорогдох юм уу, энийг юу гэж дүгнэж үзэж байгаа юм бэ? Энэ ямар нэгэн тоогоор илэрхийлэх юм байвал хэлээсэй гэж *хүсч* байгаа юм. Нэгдүгээр асуулт.

Хоёр дахь асуулт нь нүүрсний үнэ сонин хэвлэл дээр бичсэнийг уншвал өмнөх жилүүдийнхээс 2 дахин үнэ нэмэгдэж *байна* гэж ярьж байгаа. Машин нүүрс 30 мянга гэл үү, хэд гэлээ одоо 60 мянга боллоо гээд. Энэ шахмал түлшний чинь үнэ энэ түүхий нүүрстэй харьцуулахад ямар жишигтэй байгаа юм бэ? Шахмал түлш үйлдвэрлээд эхэллээ, түгээж эхэллээ гэж ярьж байна. Нүүрснээс илүү үнэтэй байх уу, дутуу үнэтэй байх уу, энийг худалдан авагчид, ард иргэд, айл өрх маань авч чадах уу, үгүй юу. Энийг бас хэлж өгөөч ээ гэж.

Гурав дахь нь жижигхэн зүйл байна л даа. Энэ ард иргэд, Дамбадаржаа, Чингэлтэй хавиар миний таньдаг нутаг нугын янз бүрийн улсууд байна. Шөнийн тоолуурыг их *хүсч* байна аа. Шөнийн тоолуурыг энэ жил одоогийн байдлаар хэр зэрэг өсгөн нэмэгдүүлж байгаа юм бэ? Шөнийн тоолуур тавиад өгвөл бид байшин савтай айлууд нь шөнө цахилгаан дулаалга, цахилгаанаар дулаанаа хангалттай хийгээд өглөө нэг цай чанаад, орой нэг хоол хийгээд тэгээд дулаан байгаад байх боломж байна гэсэн ийм юм ярьж байна. Тэгэхээр энэ шөнийн тоолуурын ханган нийлүүлэлт ямар түвшинд байна вэ? Энэ талаар юу бодож байна вэ гэж?

Дөрөв дэх асуудал энэ дотоодын шинжлэх ухааны болон бусад санаачлагч хувийн хэвшлийн байгууллагуудыг энэ агаарын бохирдлыг бууруулах чиглэлд хийж байгаа санал *санаачилгуудыг* хэр дэмжиж байна аа. Шинжлэх ухааны академийн миний нэг ангийн нөхөр байдаг юм. Шархүүгийн Ялалт гээд. Нөгөө *Монелийн* Ялалт гээд ярьцгаадаг даа. Тэр баахан юм хийчихсэн, зураг нь миний ширээн дээр би харамсалтай нь мартчихаад хүрээд ирж. Тэгээд одоо Улаанбаатар хотод танилцуулсан гэсэн. Их Хурлын холбогдох гишүүдэд танилцуулсан гэсэн. Энэ *хүмүүсүүдийн* тэр санал санаачилга бүтээлүүдийг хэрхэн ашиглаж байна аа? Судалгаа хийж үзсэн үү?

Үнэхээрийн агаарын бохирдлыг бууруулахад энэ *хүмүүсүүдийн* хийж байгаа зүйл үр ашигтай зүйл мөн үү? Хэрэв үр ашигтай бол бид гадаадын элдэв янзын хөрөнгө оруулагчид зээл тусламж ийм юманд дулдуйдалгүйгээр тэр дотоодын санал санаачилгыг ихээхэн дэмжиж, тэд нартайгаа хамтран ажиллах нь хэн хэндээ их өлзийтэй. Тэр хүмүүсийн оюуны хөдөлмөрийг үнэлж дүгнэхээс авахуулаад эх орон, өөрөө өөртөө хөрөнгө оруулалт хийж дотоодынхоо үйлдвэрлэл эрхлэгчдийг, бүтээгчдийг дэмжсэн ийм том санал болно шүү дээ. Энэ талаар юу хийсэн бэ гэж? Ийм нэг хоёр гуравхан юм асууя.

Тэр нэг хөдөөнөөс ирж байгаа айл өрхүүдийн тоо ямар байна вэ гээд сонирхож байсан, сая яригдчихлаа, тэр газад шилжих асуудлыг би бас сонирхож байсан, сая яригдчихлаа. Тэгээд бусдыг нь больё. Баярлалаа.

***Я*.Санжмятав:** -Хотын менежерийн үүрэг гүйцэтгэгч Амгаланбаяр.

**Н.Амгаланбаяр:** -Би энэ шөнийн тарифын тоолуурын асуудлаар та бүхэнд мэдээлэл өгье. Улаанбаатар хотод Дэлхийн банкны хөнгөлөлттэй зээлээр 18.5 сая доллар Улаанбаатар цахилгаан түгээх сүлжээ хувьцаат *компаний* хүрээнд хийгдэж байгаа ажил. Энэ хүрээнд Улаанбаатар хотод байгаа хуучин суурилагдсан 0.4-ын бүх тоноглолууд шинэчлэгдэн *сайжруулагдаж* байгаа. Энэ хүрээнд өнөөдөр хараахан дуусаагүй байгаа ажил нь Баянзүрхэд явж байна, Сонгинохайрханд явж байна, бусад Сүхбаатар, Чингэлтэй, Хан-Уул, Сонгинохайрхан дүүргүүдийн ихэнх газрууд хамрагдаад *дуусч* байна.

Мөн  түүнчлэн энэ жил Улаанбаатар хотод Улаанбаатар цахилгаан түгээх сүлжээ хоёр хамтраад 2.8 тэрбум төгрөгөөр 10 мянга орчим айл өрхийг цахилгаан эрчим хүчээр хангасан. Өнгөрсөн онд хагасыг нь, энэ жил хагасыг нь. Энэ ажлын хүрээнд бүгд шөнийн хоёр тарифт тоолуур тавигдаж байгаа юм. Энэ жил өөрөөр хэлбэл 10 мянгаар нэмэгдлээ гэсэн үг.

Өнгөрсөн онуудад хийгдэж байгаа нь Дэлхийн банкны эрчим хүчний төсөлд орж байгаа бүх айлууд мөн шөнийн тарифтай тоолуурт хангагдаж байгаа. Энэ төсөлд хангагдаагүй болон манай хотоос хэрэгжүүлсэн төсөлд хангагдаагүй айл өрхүүдэд бид нар зориудаар тоолуур тавих ажил зохион байгуулж хараахан амжаагүй байна. Энийг иргэдийн сурталчилгааны чиглэлээр хоёр тарифтай тоолууртай болчих юм бол бид нар шөнийн хямд цахилгаан эрчим хүч хэрэглэж болох нээ гэсэн чиглэл рүү сурталчилгааны ажлуудыг нэлээн хэрэглэгчид үйлчилдэг төвөөр нь дамжуулаад Улаанбаатар цахилгаан түгээх сүлжээ хувьцаат *компаний* иргэдэд ойлгуулах ийм ажлыг хоёр удаа зохион байгуулаад явж байна аа.

**Р.Нямсүрэн:** -10 мянган өрх тавигдлаа гэсэн үг үү тэгээд.

**Н.Амгаланбаяр:** -10 мянган айл өрх шинэ тариф тоолууртай гэсэн үг. Энэ жилийн нэмэгдсэн. Өнгөрсөн онд Засгийн газрын 5 дугаар сарын 31-ний 23 дугаар тогтоолоор 2.8 тэрбум төгрөг батлагдаж, 1.4 тэрбум төгрөгийг нь Улаанбаатар цахилгаан түгээх сүлжээ хувьцаат компани, 1.4 тэрбум төгрөгийг нь Улаанбаатар хотод хэрэгжүүлэхээр заасан. Өнгөрсөн онд түгээх сүлжээ, зээл аваад шидчихсэн, энд онд бол бид нар хөрөнгө *оруулалтанд* нь тусгаж өгсний хүчинд одоо ингээд тавиад эцсийн байдлаар 100 хувийн гүйцэтгэл өнөөдөр бид нар хүлээж *авчихаад* байж байгаа.

***З*.Энхболд:** -Гэхдээ 45 мянга байгаа биз дээ.

**Н.Амгаланбаяр:** -Өмнөх айл өрхүүдэд бий бий. Энэ Дэлхийн банкны төсөлд хамрагдсан айлууд ихэнх нь шөнийн тариф тоолуурт хамрагдаж байгаа шүү дээ. Энэ төсөлд хамрагдаагүй үлдсэн айл өрхүүдийг бас цаашид хангахад түгээхээс 2 дахь ээлжээр энэ Дэлхийн банкны хөнгөлөлттэй зээлийг авахаар саналаа бас өгчихсөн юм байна лээ түгээх сүлжээ. Энэ чиглэлээр бас тоолуур цаашид үргэлжлээд явагдана.

***Ц*.Батбаяр:** -Иргэд өөрснөө аваад тавьж болно.

**Д.Банзрагч:** -Би Улсын Их Хурлын эрхэм гишүүн Нямсүрэн гуайн нэг, дөрөв дэх *асуултанд* хариулъя. Тэр нүүрсний үнэ, шахмал түлшний талаар манай эрчим хүчний яамны хэлтсийн дарга хариулах байх аа гэж бодож байна.

Нэгдүгээрт нь агаарын бохирдлын түвшний хувьд бол манай дэд сайд хэлсэн. Өнөөдөр бид нар үнэхээр бодохдоо хоёрхон үзүүлэлтээр хэмжиж байгаа. Тэгээд бид нар хэмнэсэн түүхий нүүрстэйгээ хуйвалдаж 16.6 хувь гэсэн тоог хэлсэн. Тэгээд одоо бид нар Францын лаборатори суурилагдсанаар бүр бодит бүрээр нь хэмжилтээ хийгээд цаашид харьцуулсан, илүү шинжлэх *ухаанч* лабораторийн дүнд түшиглэсэн үзүүлэлтээр хэмжих ийм боломжийг энэ онд тогтоож бүрдүүлнэ гэж үзэж байгаа юм.

Дөрөвдүгээр асуудлын хувьд бол бид нар нийслэл дээр маш олон төсөл, манай Байгаль орчны яаман дээр маш олон төсөл ирсэн. Бид нар одоогийн энэ 2 тэрбум төгрөгийн гэхэд бараг 60, 70 хувийг нь дотоодын шахмал түлшний үйлдвэрлэгч болон дотоодын энэ эрдэм шинжилгээний байгууллагуудын хийсэн, тэгээд өөрөө ажлын байртай, цаашид тогтвортой ажиллах ийм төслүүдэд өгч байгаа. Ялалт гуайн болон физик техникийн хүрээлэнгийн асуудал дээр бол манай яамны удирдлага, сайд, дэд сайд бид нар газар дээр нь очиж Баянзүрхэд хийж байгаа туршилтыг нь үзсэн. Тэгэхдээ одоо тэд нар үйлдвэрлэл зохион байгуулаагүй, хэрэв мөнгө өгвөл Хятадаас очоод худалдаад аваад ирэхээр юм байна лээ л дээ. Тийм учраас бид нар эхний шатны *шалгаруулалтанд* тэр хотод болон манайд хувь нь ирсэн. Ороогүй байгаа.

Цаашид энийгээ бид нар бас тогтвортой нэг жил хангаад больчихгүй, байнга одоо тэр шингэн хийгээд цахилгаанаар халаадаг тийм туршсан юмыг бид нар бүгд танилцсан, мэдэж байгаа. Энэ аяндаа тэгээд ажлын байрны хэмжээнд тодорхой хөрөнгө оруулаад тогтвортой ажиллах болсон нөхцөлд бол бид нар дараа дараагийн шатанд энэ хөрөнгө нэмэгдэх хэмжээгээр оруулах боломжтой хоёр дахь шатны төсөл гэдэг дээр байж байгаа. Ийм л учиртай юм *байгаа* юм.

**Р.Нямсүрэн:** -Агаарын бохирдол өнгөрсөн оныхоос энэ өвөл нэмэгдэх үү, хэвээрээ байх уу, буурах уу?

**Д.Банзрагч:** -Буурна л даа. Бид нар ингэсэн шүү дээ. Их Хурлын тогтоол гарахдаа ч гэсэн жилд 10 мянган яндан нэмэгдээд, бид нар манай яам 10 мянган зуух хийгээд тэмцээд байсан. Саяны бидний тооцоогоор бол сая 2 тэрбум төгрөг орж байна. Тэгээд бид нар энэ түлшний бүтцийг өөрчилж, эхний шатны яаралтай арга хэмжээнийхээ хүрээнд авсан арга хэмжээний үр дүнд саяны манай сайдын *хэлдэгээр* 15-20 хувь буюу бүр *точный* бидний аргачлалаар бол дэд сайдын *хэлдэгээр* 16.6 хувиар буурна гэж ингэж үзэж байгаа. Хөрөнгийн үр ашиг гарна л даа. Бид нар яагаад вэ гэвэл 15-20 гэдгийг бол гишүүдэд хэлж байгаа учраас бидний үнэн тоо бол 16.6 гарч байгаа юм л даа. Түлшний асуудлаар *Болдхүү* дарга.

**Н.*Болдхүү*:** -Түүхий нүүрсний үнэ зах зээлийн үнэ янз бүр байна л даа. *Кил* калори эзлэхээсээ хамаараад. Тэгэхээр газар газарт байгаа нүүрс нэг үнэтэй, Налайхын нүүрс өөр үнэтэй, Багануур маань, Шивээ овоо, Шарын гол.

**Р.Нямсүрэн:** -Дахин нэмэгдэж байгаа юм байна шүү дээ.

**Н.*Болдхүү*:** -Одоо ямар ч тохиолдолд нэмэгдэх, жишээ нь эрчим хүчний үнийг  түлшний үнийг 1000 төгрөгөөр нэмсэн шүү дээ манайд, саяны Их Хурлаас албан ёсны шийд гарчихсан. Шийдвэрийн дагуу уурхайн эрчим хүчний зориулалтаар ашиглахад түлшний үнэ нэг л 1000 төгрөгөөр нэмэгдсэн болохоос биш зах зээл дэх нүүрсний үнэ маань Эрчим хүчний яам маань бас дутагдалтай байна аа. Энэ юу вэ гэхээр ганцхан Шивээ овоо, Багануур гэсэн хоёр л ХХК-ний асуудал гэж өнөөдөр бидний хувьд бол эрх мэдлийн хүрээнд... ажиллаж байгаа.

Бусад орд газрын асуудал бол бүгдээрээ Үйлдвэр, худалдааны яамны асуудал *болчихоод*, бид нар нүүрсний бодлого явуулъя, энд ийм юм хийе, цаана нь ...шингэрүүлье, коксжуулъя гээд асуудал сайхан ярьдаг. Дээрээ яриад байгаа, доороо эх үүсвэрүүдийн асуудал бол өнөөдөр яг хувийн хэвшилд бодит байдал дээр байгаа. Энэ бол жаахан бодлогогүй л явуулсан үйл ажиллагаа болов уу гэж бодоод байгаа юм. Нэгд.

Хоёрдугаарт, таны хэлсэн тэр бидний дулааны аргаар боловсруулсан утаагүй түлш гаргана аа гэдэг маань эцсийн дүндээ энэ хаягдалгүй технологи юм. Одоо бид нар утаа гаргаж байна аа. Тэгэхэд *өнөөдөр* бид нар тэрүүгээр яаж байна гэхээр дулааны аргаар боловсруулаад, долоо, найман зуун градуст өнөөдөр *битүүлт* хийгээд өнөөдөр битүү тэргэнд явуулахад хагас кокс өнөөдөр 35 хувь гараад цаана нь 60 хэдэн хувийн хий гараад ирж байгаа юм. Хийгээ бид нар дахин цэвэрлэхээр хийгээс давирхай болоод, давирхай нь нэг дайвар бүтээгдэхүүн болоод, тэгээд хийгээ дулаан болон цахилгаан болгож хувиргаж байгаа.

Энэ улбаагаараа өнөөдөр бид нарын жишээлбэл 1 тонныг нь 12.600-гаар Багануураас авдаг нүүрсээ бид нар энэ бүтээгдэхүүний өөрийн өртгийг нь бууруулсан тохиолдолд 1 тонныг нь 30 мянган төгрөгөөр гаргаж ирнэ ээ гэсэн манай *ТЭЦ*-2-ын асуудлаар... тавьж байгаа. Гэтэл энэ бүтээгдэхүүн гарсан байхад айл өрхөд 5 тонн хэрэглэдэг байхад 3 тонн хэрэглэх юмаа. Өнөөдөр 30 мянган бүтээгдэхүүн авлаа гэхэд сардаа 90 мянган төгрөгөөр тэр айл маань өнөөдөр түлшээ авах юм. 150 мянга биш, 200 мянга биш. Энэ бүгдээрээ л өнөөдөр манай дээр *ТЭЦ*-2 маань 12 тэрбум *төгрөгний* хөрөнгө оруулалтаар Улаанбаатар хотын 50 хувь буюу 70 мянган өрхийн асуудлыг шийднэ гэдэг маань богино хугацаанд хийж хэрэгжүүлэх зорилттой л уг нь дүйцээд байх юм.

Бидний талаас л тавьж байгаа хамгийн бодитой хурдан хэрэгжих, үр дүнтэй байх өнөөдөр зарчим энэ дээр байгаа юм. Шахмал түлш үйлдвэрчний холбоон дээр бид нар ямар талаас нь дэмжих гэж байна вэ гэхээр бид нар хагас коксоо гаргаад өгье. Та бүгд маань 8 шахмал ... та нар энийг цаашдаа... иргэдэд өгөөч ээ. Энэ бол үнэхээрийн хувийн хэвшлийнхний хийх ажил аа гэсэн, тэр талаас нь бас хамтарч ажиллая гэсэн зорилготой байгаа.

***Я*.Санжмятав:** -За баярлалаа. Эрдэнэбаатар сайд нэмж хариулаад дараа нь Цэрэнбалжир гишүүн асууя.

***И*.Эрдэнэбаатар:** -Би Нямсүрэн гишүүний асуусан юман дээр хоёрхон зүйл дээр товчхон зүйлийг хэлье. Агаарын бохирдолтой холбогдсон асуудал дээр бид нар одоо ер нь хэдэн үзүүлэлтээр бид үзэх ёстой юм бэ, дэлхий нийтэд одоо ер нь энэ хөгжилтэй улс орнууд хэдэн үзүүлэлтээр гаргаж үзэж байгаа юм бэ, энэ юм руу ойртохын тулд түрүүчийн лабораториудыгаа, хамгийн гол нь бид нар энүүнтэй холбогдсон тэр аргачлал, журам, гаргах ёстой стандарт энэ зүйлүүд дээр шинэчилж хийх ийм бүтэц, зохион байгуулалт энэ юмнуудтай боллоо гэдгийг хэлмээр байна.

Хоёрдугаарт нь дотоодын санаачлагчид гэж иймэрхүү үүсгэл *санаачилгууд* асар их байна аа. Ер нь халаах хэрэгслүүд дээр байж байна. Өөр янз бүрийн юмнууд дээр зөндөө байна. Манайх Байгаль орчны яаман дээр дэвшилтэт технологийн товчоо гээд ийм товчоо байгуулсан. Энэ товчооны гол зорилго бол ерөөсөө энэ хаана ийм шинэ техник технологи нэвтрүүлэх бололцоо байна, ямар үүсгэл санаачилга байна вэ, энийг хооронд нь уялдуулж ажиллах ийм үүрэгтэй энэ технологийн товчоо гэдэг товчоо байгуулаад ингээд ажиллаж байгаа юм.

***Я*.Санжмятав:** -Баярлалаа, Цэрэнбалжир гишүүн.

***Б*.Цэрэнбалжир:** -Би хоёрхон зүйл тодруулъя. Энэ агаарын бохирдлыг бууруулахаар авч байгаа арга хэмжээнүүдээс нэлээн тодорхой энэ жил бас тодорхой хэмжээгээр шийдэгдэх юм бол энэ 10 мянган ширхэг утаагүй зуух нэвтрүүлэх гэж байна л даа. Тэгэхээр энэ зуух нь, түлш нь ямар үнэтэй байдаг юм бэ? Энэ зуухыг нь 10 мянган өрхөд үнэгүй өгөх юм уу? үнэтэй өгөх юм бол тэр айлууд авч дийлэх үү? ямар үнэтэй байх юм бэ? Энийг зүгээр сонирхож байна?

Тэгээд энэ уурын зуухны нам даралтын бага оврын *зуухуудад* энэ төлөвлөсөн мөнгөнүүдээс тодорхой хэмжээний мөнгөнүүдийг зарцуулсан гээд яриад байна шүү дээ. Тэгэхээр би ойлгохдоо одоо ингээд энэ өвөл түүхий нүүрс биш шахмал түлш ч юм уу түлэхээр болж байгаа гэж ингэж ойлгоод байгаа, энэ зөв үү, буруу юу? Хэрвээ ингэж байгаа бол ер нь одоо тэр тухайн өөрчлөлт засвар, технологийн шинэчлэгдэж байгаа тэр *зуухууд* хуучин гаргаж байсан утаа нь яах юм бэ, огт утаа гарахгүй болох юм уу, эсвэл 50 хувь, 80 хувиар буурах юм уу? Тэгэхээр сая би бас ингээд хариултаас харж байхад шахмал түлшний үнэ бол харьцангуй түүхий нүүрсийг бодвол арай гайгүй гэж ингэж ойлголоо шүү дээ.

Тэгэхээр энэ жил 10 мянган айл, ирэх жил 30 мянган айл, ер нь 135 мянган өрх байдаг гэж яриад байна. Тэгэхээр энийг чинь бүгдийг нь утаагүй түлшний зууханд шилжүүлчихлээ гэж үзвэл утаа ер нь огт байхгүй болох уу, эсвэл яг тодорхой хэдэн хувиар багасах юм бэ? Энэ шахмал түлшний үнэ бага л юм бол түүхий нүүрснээс энийг нэвтрүүлэх нь зөв юм байна л даа. Хэрвээ үр дүн гардаг бол. Өмнө нь утаагүй зуух гэж яригдаад тодорхой үр дүн ерөөсөө харагдаагүй шүү дээ. Сүүлийн жилүүдэд бол утаа аймшигтай байсан. Тэгэхээр энэ бас үр дүн гарах уу, үгүй юу энийг тодруулъя.

***Ц*.Батбаяр:** -10 мянган зуух үнэгүй тараагдана. Тэгээд үндсэндээ нүүрс, шахмал түлшний үнэ харьцангуй нүүрсний хувьд бол бага, одоо өнөөдрийн байдлаар байгаа.

**Н.Амгаланбаяр:** -Энэ дээр бид нар бас Солонгосын *ёнтун* группийн тооцоог бодож үзсэн юм. Түрүүн Энхболд гишүүн бас асууж байна лээ. Бизнесийн орчин, гадаадад бүрдүүлж байгаа юм уу гэж. Бид нар *яахав* нүүрсний орц, тэгээд энэ бүх үйлдвэрлэлийн процессыг аваад үзэхэд 70 хувь нь түүхий нүүрс, тэгэхээр зэрэг энэ бол манай Монголын зах зээлээс авч байгаа учраас бид нар эргэлтийг нь 10 мянган зуухны түлшний эргэлтээс тэрбум 200 орчим *төгрөгний* эргэлт гарч байна лээ. Энэнээсээ нүүрсний хэрэглээ маань 70 хувь нь, бусад нь барьцалдуулах материал гээд ингээд бодохоор бид ямар ч байсан бизнесийн давуу эрх тэд нарт олгохгүй юм билээ.

Хэрвээ энэ цаашид үнээ бид нар Байгаль орчны яамтай хамтраад бас агаарын чанарын албаар дамжуулаад үнийн өсөлтийг энэнээс дээш байлгахгүй гэсэн тодорхой хэмжээний тоон хязгаар барья гэсэн ийм бодлоготой хамт санал нийлчихсэн байж байгаа.

***Б*.Энхмандах:** -Ер нь *яахав* *ёнтуныг* анх 100 төгрөгөөр гэж байсан л даа. Одоо бол 200 төгрөг гэсэн үнэ хэлж байгаа юм билээ. *Яахав* нүүрсний үнийн өсөлттэй холбогдуулж. Гэхдээ нэг айл бол шөнөдөө нэг өдөрт 6 ширхэг *ёнтун* хэрэглэх юм зуухандаа давхарлаад хийхэд. Тийм л стандартаар жижиг гэрт гэсэн тийм тооцоо гарсан байгаа. Тэгээд 1200 төгрөг, тэгээд ерөнхий жилийн, сарын, улирлын хэрэгцээ нь бол нүүрсний хэрэглээнээс хямд тусгагдаж байгаа гэж бодож байгаа.

**Д.Банзрагч:** -Би ганц зуухтай холбоотой манай бодлого бол энэ уламжлалт зуухыг ер нь 100 хувь солино гээд Дэлхийн банктай ярьж байгаа юм. Дэлхийн банк дэмжлэг үзүүлье гэж байгаа юм. Хоёрт нь бол бид нар яг албан ёсоор төсөл ирээгүй учраас *танилцуулганд* оруулсангүй. Европын хөгжлийн сэргээн босголт банкны эксперт ирээд 12 дугаар сарын сүүлчээр бид нарт төслөө ирүүлнэ гээд техникийн нөхцөлийг нь судлаад явчихсан. Тэд нар бол тэгж байсан. Японы болон олон улсын агаар бууруулсан туршлага бол шахмал түлшинд дасах асуудал байдаг юм.

Шахмал түлш бол яаж ч бодлоо гэсэн *яахав* бид нар дагалт бүтээгдэхүүнээр үнээ бууруулж байгаа ч гэсэн түүхий нүүрснээс үнэтэй байх учраас манай Улаанбаатар хотыг 50 мянган тонн цэвэр коксоор юм уу, эсвэл модны үртсээр хийсэн шахмал түлшийг бэлэн болгох юм бол түүхий нүүрсний нь үнээр өгөөд, *илүүгий* нь манайх тусламж болгож манай банк хариуцах төсөл хийж ирье гэж ажлын хэсгийн түвшинд ярьчихсан байгаа. Гэх мэтээр бид нар ер нь яагаад заавал зуух солих гэж байна вэ гэвэл түрүүн *Болдхүү* дарга хэлсэн. 5 тонн нүүрс түлдэг юмыг 3 тонн шахмал түлш түлэх нь бол аль ч утгаараа ашигтай. Нөгөө талдаа бол үр ашгаа нэмэгдүүлэхийн тулд бага шатаах гэдэг бодлогын үүднээс бидний *хэтэд* чиглэсэн гэр хорооллыг барилгажуулна гэж хэтийн бодлоготойгоо ижил бүх гэр хорооллын уламжлалт зуухыг халж байж л Улаанбаатарт амьдрах ёстой гэсэн ийм зарчмыг барьж байгаа юм.

***Б*.Цэрэнбалжир:** -Утааг ер нь шахмал түлш чинь ямар хувиар багасгадаг юм бэ?

**Д.Банзрагч:** -Утаа бол байна шүү дээ ямар нэгэн хэлбэрээр шаталт явагдаж байгаа учраас. Хамгийн гол нь бид нар одоогийн энэ бид нарын тавиад байгаа зорилт бол одоо бол хүн амьдарч болох хэмжээнээс *хэтэрчихээд* харагдаад байгаа юм. Тийм учраас утаа бол тодорхой хэмжээгээр байна. Тэгэхдээ бидний энэ интервенцийн арга хэмжээний үед Их Хурлаас баталсан тогтоолоо бид нар хэрэгжүүлж чадах юм бол бид нар утааны хэмжээ буураад, хүний эрүүл мэндэд нөлөөлөхгүй байх хэмжээнд хүрэх юм гэсэн ийм зорилт байгаа.

***Б*.Цэрэнбалжир:** -Тодорхой хувь бол байхгүй юм байна?

**Д.Банзрагч:** -Тэрийг одоо бид нар хэлэх боломжгүй.

**Н.Амгаланбаяр:** -Хувь дээр тооцоо бид нар хийгээд байгаа юм. Байгаль орчны яамтай хамтраад. Энэ энэ жилийн хэрэгжиж байгаа төсөл арга хэмжээ маань үндсэндээ яг хэрэгжээд явах дашрамд нийслэлийн агаарын чанарын алба Байгаль орчны яамны агаарын чанарын алба, мөн түүнчлэн Дэлхийн банкны экспертүүд давхар туршилт хийгээд явах ёстой. Тэгээд үндсэндээ бид нарын хэрэгжүүлж байгаа үйл ажиллагааны энэ ийм үр дүн боллоо гэдэг нь дагаад бас давхар хэмжигдэнэ. Өмнөх бас тодорхой судалгаан дээр чиглэсэн байж байгаа.

Тэгээд энэ чиглэлийг үндэслээд бид нар 2008 оноос түүхий нүүрсийг хориглох чиглэлээ гаргана. Мөн иргэдийг хотод суурьшуулахгүй байх ямар хэмжээний шаардлага тавих вэ гэдгээ бас гаргана. Тэгээд энэ олон юмнуудыг энэ жилийн хүрээнд үндсэндээ туршилт, дээрээс нь олон жилийн судалгаанд түшиглэсэн ажлууд явж байгаа юм шүү. Тэгээд энэ жилийн ажил бас давхар үр дүнтэй гэж.

***Б*.Цэрэнбалжир:** -Тэгэхээр нэг зүйлийг дахиад тодруулчихъя. Тооцоо бол хэр найдвартай байгаа вэ? Энэ жил зарцуулагдаж байгаа мөнгө бол тийм их биш байгаа шүү дээ. 2 тэрбум гээд байна. Тэгээд янз бүрийн юмнууд байна. Тэгтэл 15, 20 хувиар багасгаж чадаж байгаа юм бол энэ чинь уг нь дороо л байхгүй болох юм байна шүү дээ. Мөнгөн дүнгээр санхүүгийн юунд бол 10 гаруй тэрбум төгрөг байхад бүр утаагүй болгочих юм уу? Тэгж ойлгож болох уу?

**Н.Амгаланбаяр:** -Энэ логик утга л даа. Бид нарын 2 тэрбум төгрөг бас баг мөнгө биш. Гэхдээ бид нар энэ дээр ерөөсөө л хамгийн бололцоондоо тулгуурлаад, хамгийн өргөн хэмжээн дээр нийтийг хамарсан массыг хамарсан ямар үйл ажиллагаа явуулж чадах вэ гэдэг дээр түшиглэсэн учраас бид нарын тоон хэмжээгээр илэрхийлье гээд  түрүүн Нямсүрэн гишүүн хэлж байсан. Бид нар Улаанбаатар хотынхоо айл өрхийн 3-ны 1 рүү чиглэсэн энэ чиглэлийн үйл ажиллагаа энэ жил явагдана. Энэний үр дүн бол бид нар мэдээж нааштай үр дүн гарах байх гэж бодож байгаа. Энд юун дээр бид нар овоо 15, 16, 20 хувь хүртэл *бууруулчихаад* байна вэ гэсэн судалгаагаар бол энэ бол хувийн хэвшлүүдийн одоо бий болчихсон байгаа потенциал хүчин чадал юм шүү. Тэрнээс төрийн байгаа хөрөнгө оруулалтаар бид нар ийм үр дүнд хүрэхгүй байгаа.

Энд ажиллаж байгаа бүх байгууллагууд, энд төсөл хэрэгжүүлэгч, хамтран хэрэгжүүлэгч байгууллагууд маань ихэнх нь хувийн хэвшлийн байгууллагууд. Жишээлбэл хоёр үртэсний үйлдвэр байгаа юм. Түнхэл, Хялганат дээр. Эд нар жилдээ 100 мянган тонн үртсэн түлш нийлүүллээ гэхэд 10 жилийн нөөцтэй гэж ярьж байгаа юм. Гэх мэтийн ийм бололцоон дэр одоо тулгуурлаад үйл ажиллагаа явуулж байгаа байгууллагуудын хүчин чадлыг өргөтгөж байгаа учраас ийм үр дүнд хүрч байгаа юм шүү. Түүнээс энэ 2 тэрбум *төгрөгний* хөрөнгө оруулалтын үр дүн бас биш шүү гэдгийг энэ дээр бас гишүүд сайн ойлгохгүй бол болохгүй ээ.

**Д.Банзрагч:** -Хоёрт нь бол тэр жишээ нь 81.4 тэрбумыг шийдье гэж байгаа асуудал түрүүний хотын даргын ярьдаг зуун айлаас 7 буудал хүртэл жишээ нь байшин барьчихъя гэхэд барилгын компаниуд хүсээд байгаа юм. Дэд бүтэц нь байхгүй, тийм учраас бид нар Их Хуралд 50-иас доошгүй тэрбум гэсэн учраас гарааны жил ялангуяа бэлэн төсөл манай хот дээр 32.4 тэрбум гэхэд  зөвхөн газар доорхи сүлжээний зардал байгаа юм. Тийм учраас 81.4 тэрбум гэдэг бол хамгийн минимумаар туссан энийг төсөв хэлэлцэх хүрээнд шийдэж өгвөл бид нар цааш цаашдаа бууруулах хэмжээ бол найдвартай болно гэхээс яг энэ автоматаар энэ хувиар харьцуулж ерөөсөө болохгүй.

***Я*.Санжмятав:** -За санал. Энхболд гишүүн саналаа хэлээд тэгээд.

***З*.Энхболд:** -Энэ тогтоол гарч байх үед олон юм тодорхойгүй байсан л даа. Мөнгө өгье гэхэд шингээх чадваргүй байсан, одоо овоо ингэж утаа нь сарниад бас гайгүй харагдаж эхэлж байна л даа. Миний хувьд 32.4 дээр нэмэх нь 50, энэ түлшний үнийн *татаасад* бас хэдэн төгрөг тавьж таарах байх тийм үү, хэд юм бэ, тэнд тавиагүй байна л даа. Цаашид авах арга хэмжээний 3-т байгаа.

**Н.*Болдхүү*:** -Одоо татаас гэж ярьж байгаа дээр сая ... 4.8, 480 саяыг улсын төсвөөс 4.4-ийг Японы буцалтгүй тусламжаар шийдье. Энд байгаа *татаасын* асуудал гэхэд жилдээ 500 орчим сая *төгрөгний* татаас байна. Энийг та нар яаж шийдэх вэ гэж Японы тал биднээс асууж байгаа юм л даа.

***З*.Энхболд:** -За *яахав* 5 тэрбум. Нийтдээ 90 тэрбум төгрөгийг энэ жилийн төсвөөр шийдэхэд утаа хэзээ алга болох вэ?

***Ц*.Батбаяр:** -Ингээд явбал уу.

***З*.Энхболд:** -Үгүй энэ эхний жилдээ мөнгө хэрэгтэй гээд байна шүү дээ. Энэ мөнгийг 2008 оны утааны улирлаас өмнө хийгээд, шугам сүлжээгээ барьчихъя, энэ баахан 2 гээд баахан мөнгө байна шүү дээ. *ТЭЦ*-2 гээд. Умарт Дорнод гээд. Эхний жил ингээд Улсын Их Хурлын баталсан 2 жилийн мөнгийг өгчих гээд байна шүү дээ нэг дор. Энэ жил батлаад 2008 оны 1 дүгээр сарын 1-нээс эхэлж хэрэгжээд, 2008 оны халаалтын *сезон* 11 сар болоход энэ мөнгө зарцуулагдаж дуусах уу?

***Ц*.Батбаяр:** -Дуусна.

***З*.Энхболд:** -Дуусдаг юм бол 16.16 гэдэг шиг ямар тоо хэлж өгч чадах юм бэ?

**Д.Банзрагч:** -Энэ дээр ийм л тооцоо байгаа юм Энхболд гишүүн ээ, сайхан санал учраас. Хамгийн гол нь бид нар интервенцийн арга хэмжээ, дэд бүтцийн юм *хийчингүүт* байшин барина гэж тооцоод 2011 оноос 2012 онд шилжих өвөл гэхэд бол хүн амьдрах хэмжээнд агаар болно гэсэн тооцоог анхны бид нар Их Хурлын  ажлын хэсгээс эхлээд...

***З*.Энхболд:** -Одоо маш тодорхой яръя. Энэ жил 100 хувь байна, тогтоол гарахаас өмнөх. 16.6-ийг нь 2007-2008 оны халаалтын *сезон* дуусгах нь ээ. 2008-2009 оны халаалтын *сезонд* ахиад хэдэн хувь буурах юм бэ?

***Ц*.Батбаяр:** -25-30 хувь л болно.

***З*.Энхболд:** -16 дээр нэмэх нь.

***Ц*.Батбаяр:** -81-ийг нэмээд.

***З*.Энхболд:** -Би энэ утааны бууралт яриад байна шүү дээ.

**С.Очирбат:** -Би тайлбар хэлж болох уу? Энийг яаж болох вэ гэвэл бид нар ийм хэмжээний мөнгийг зараад дэд бүтцийн асуудлыг шийдэх юм бол үндсэндээ эхний *ээлжинд* шийдэж болох 10 гэр хорооллыг дэд *бүтцүүлчих* юм бол үндсэндээ бид нар 20-30 мянган өрх айлын асуудлыг шийднэ шүү дээ. Тэгэхэд бол нэг айлаас гарч байгаа утааны бохирдол нүүрсний хэрэглээний бохирдлын асуудалтай харьцуулах юм бол 35-40-өөд хувийн юу гарч ирнэ эндээс.

***З*.Энхболд:** -16.16 дээр нэмэх нь үү?

**С.Очирбат:** -Тийм.

***З*.Энхболд:** -40 хувь.

**С.Очирбат:** -16.16 чинь нэмэгдээд дээр нь нэг 10 хувь л бууруулж чадах байхгүй юу энэ дээр.

***З*.Энхболд:** -26 юм уу?

***Ц*.Батбаяр:** -Үндсэндээ 30 хувь гээд тооцоход болно. Энэ 16 дээр 14-ийг нэмээд ойролцоогоор авна гэхэд.

***З*.Энхболд:** -Тэгэхээр 2008 оны 1 дүгээр сар гэхэд одоо байгаа утаанаас, бишээ 2009 оны 1 дүгээр сар гэхэд одоо байгаа утаанаас 40 хувь нь алга болно.  Зөв л дөө. 40 байхгүй юу. 16.16 чинь халаалтын зуухаа алга болгосноор 10 мянган айлын утаа багассанаар хэрэгжинэ тийм үү. Ахиад 90 тэрбум төгрөг өгөхөөр 30 хувь алга болох гээд байна.

***Ц*.Батбаяр:** -Үгүй ээ, 30 хувь биш.

**С.Очирбат:** -Зөв л дөө. Зөв тооцож байна та. Энэ жишээ нь 18 айлын хашааг чөлөөлөөд авахад 336 айлыг орон сууцаар хангах барилгын суурийг сая бид нар тавьж чадсан байхгүй юу. Тэгэхээр энэ интервалаар бодоод явах юм бол наадах чинь газар дээрээ *еще* өндөр гарч ирэх боломжтой.

***З*.Энхболд:** -32 тэрбум төгрөг зарцуулснаар хэдэн айлын орон сууц баригдах ёстой юм бэ? Одоогийн гэр хороолол байгаа айлуудын хэдэн айл нь орон сууцанд орох вэ?

**С.Очирбат:** -Энэ 32 тэрбум төгрөг гэдэг тооцоо энэ Түлш, эрчим хүчний яам. Энэ бол хамтарсан... 18 айлын газрыг авахад.

***З*.Энхболд:** -Үгүй ээ, би тэр жишгийг чинь ойлгож байна. Улсаас ингээд гэр хорооллын дэд бүтцэд 32 тэрбум төгрөг хэзээ ч өгч байгаагүй мөнгө шүү дээ. Өгөх гээд байна шүү дээ. Тэгэхээр нэг тодорхой тооны айлууд орон сууцтай болно шүү дээ. Одоо 136 мянган айл орон сууцгүй байна шүү дээ.

**Н.Амгаланбаяр:** -Энэ 32 тэрбум *төгрөгний* задаргааг 5 яам, 3 яам, 2 байгууллага хамтраад гаргасан 3 сар сууж байж гаргасан тооцоо. Энэ 32 тэрбум *төгрөгний* хэмжээнд Радио телевиз, Баянзүрхийн 14 дүгээр хороолол, Нисэх *хороолол*, 7 дугаар хороолол гэх мэт, Зүүн сэлбэ гэсэн 5 байршлын эрчим хүчний хангамж дулааны сүлжээ иж *бүрнээрээ* орж байгаа юм. Цахилгаан, дулаан хоёр нь. Цэвэр устайгаа. Тэгэхээр энэ тооцоогоор бид нар ирэх жилийн энэ жилийн зарласан тендерийн дагуу аваад үзэхэд орон сууц санхүүжилтийн *корпорацаас* зарлагдаж байгаа тендерийн одоо зарлагдсан байгаа тендерийн дагуу ирэх онд 2200 айл өрхийг бид нар яг энэ 32 тэрбум *төгрөгний* дэд бүтцийн хангамжийн хүрээнд орон сууц *ашиглалтанд* бид нар оруулах ёстой. 2200 айлыг.

***З*.Энхболд:** -2200-хан уу?

**Н.Амгаланбаяр:** -Тийм. Яг иж *бүрнээрээ* орно. Одоо тендер нь зарлагдсан байгаа байхгүй юу. Тэгэхээр энэ бодитой тоон дээрээс.

***З*.Энхболд:** -Энэ дэд бүтэц чинь тийм цөөхөн айл юм уу?

***Ц*.Батбаяр:** - Бишээ чи буруу яриад байна шүү дээ.

**Н.Амгаланбаяр:** -Үгүй ээ, энэ зүгээр зарлагдсан байгаа орон сууцны хувьд.

***Ц*.Батбаяр:** -Саяны 32 тэрбум *төгрөгний* дэд бүтцийг хийхэд ойролцоогоор 20-иод мянган айлыг айл *ашиглалтанд* орно оо.

***З*.Энхболд:** -20 мянган айл баригдах үгүй нь засгаас.

**Н.Амгаланбаяр:** -Сүлжээний хувьд бол 20 мянган айлыг хангахаар ийм боломж.

***З*.Энхболд:** -Юм болно.

**Н.Амгаланбаяр:** -Зарлагдсан бодит байдал нь болохоор 2200 орон сууц өнөөдөр тендер нь бэлэн сонин дээр гарсан байхгүй юу.

***З*.Энхболд:** -Айлууд бас хувиараа байшин барина шүү дээ, газраа зарахгүй ээ, бид нар нийлээд байшин баръя гээд. Ер нь дэд бүтэц нь орчихсон байхад бол жилийн дотор байшинтай болчих байх л даа.

***Ц*.Батбаяр:** -Ер нь сүүлийн үед бол жилийн дотор болж байна.

***З*.Энхболд:** -Болж байгаа байх. Тэгэхийн юм бол.

***Ц*.Батбаяр:** -4 дүгээр сард эхлээд 12 сар гэхэд үндсэндээ.

**С.Санжмятав:** -Болчихсон уу Энхболд гишүүн ээ. Нямсүрэн гуайд.

***З*.Энхболд:** -Одоо ингээд төсөв дээр ярихаар чинь яг ингэдэг байхгүй юу. Энэний чинь үр дүн ямар юм бэ гээд. Тэгэхээр саяынх шиг тоонуудаа та нар түгдрэхгүй л хэлж байхгүй бол уначихна шүү дээ. Би бол хувьдаа энэ энэ жилийн хөгжлийн сангийн мөнгөнөөс дэд *бүтцэнд* зарцуулж, тэр дэд бүтцээсээ зөвхөн орон сууц биш бас нийгэм ахуйн барилга байгууламж, сургууль, цэцэрлэгүүд, дээд боловсролын байгууллагуудыг баригдаасай гэж бодож байгаа юм л даа. Тийм учраас дэд *бүтэцжүүлэх* асуудал бол амин чухал асуудал байгаа юм.

За энийг бол дэмжээд өгье. Төсвийн байнгын хорооны гишүүний хувьд. *Юунуудаа* сайн гаргамаар байна. Одоо ингээд та нар чинь овоо ажиллачихлаа шүү дээ. 22 айлын байр суллахад, 18 айлын байр суллахад 336 айл орж байна гэдэг чинь өөрөө жилийн өмнө байгаагүй тоонууд байна шүү дээ. Тэгэхээр энэ маягаар ингээд хэзээ Улаанбаатарыг гэр хороололгүй болгох юм бэ, 32-ын дараа ер нь ямаршуу 2009, 2010, 2011 онуудад ямаршуу хэмжээний мөнгө гарах юм бэ гээд олон жилийн төлөвлөгөөгөө гаргаад тэрнээс 2008 оны төсөвт энийг суулгаж өгөөч гэж харуулах юм бол бүр илүү л бүтэх магадлалтай болно шүү дээ.

***Я*.Санжмятав:** -За Нямсүрэн гишүүн.

**Р.Нямсүрэн:** -Уул нь энэ тогтоол чинь хагас жил тутам, 6 сар тутамд гүйцэтгэлийг нь ярина гэж байсан шиг санагдаж байна.

***Я*.Санжмятав:** -Тэр болоогүй байгаа.

**Р.Нямсүрэн:** -Тэгэхээр манай Энхболд гишүүн санаачилга гаргаад энэ утааны улирал эхлэхийн өмнө байдал сонсдог ер нь ач холбогдолтой боллоо гэж би ойлгож байна. Цаашдаа ер нь энийг их л олон дахин ярина даа. Ярих ёстой сэдэв. Нэг ийм мэдээллийг гаргахдаа манай *нөхдүүд* тэр гаргасан эрх зүйн акт, тэрний дараалал, заасан заалт нэг бүрээр нь маягтай ингэж гаргаж танилцуулж байвал их ач холбогдолтой. Ингээд л одоо та нарын мэдээллийг уншаад л, өнөө тогтоолын аль хэсэгт нь, ямар заалт, хаанаа юу гэж гүйцэтгэл нь гараад байна вэ гэж бид нар эрээчиж сууна л даа.

Мэдээллийг бол ер нь цаашдаа бол яг л 46 дугаар тогтоол хичнээн заалт байна вэ тэр дагуу энэ заалт ингэж ингэж явж байна, эхэлж байна, эхлээгүй байна, эхлээд төдөн хувьдаа хүрлээ, нэг ийм юм хэлж байвал их ойлгомжтой болно. Энэ бол зүгээр нэг арга зүйн талын юмаа.

Тэгээд *яахав* тэр их том зорилтууд, том *мөнгөнийхээ* тухай юмыг ярилгүй яах вэ, ер нь *тэрэн* дээр тулгуурлаж яриад байна л даа. Тэгэхээр энийг хэрэгжүүлэхэд ач холбогдол бүхий жижиг *юунуудыг* анхаарлынхаа төвд байлгаж өгөөч ээ гэж, миний асуусан асуултууд бол жижигхэн юмнуудтай холбоотой. Одоо жишээ нь шөнийн тоолуур энэ асуудлыг би яриад байна шүү дээ. Энэ бол ач холбогдолтой юм байна лээ шүү. Ард иргэд, энэ айл өрхүүд энийг яриад байна аа, энийгээ тавиад өгөөсэй, тэгвэл бас нээрээ зардал ч багасах юм байна, утаа нь ч багасах юм байна гэж яриад байна шүү дээ. Тийм нүүрс авахаа больё гээд.

Хоёрт бас миний нэг жижигхэн юм тэр дотоодын үйлдвэрлэгчид, санаачлагчид, шинжлэх ухааны байгууллагууд энийгээ тэр том мөнгө та нарт чинь хуваарилагдаад байгаа шүү дээ. Энэ төсвөөр тавигдах байх. Энэ дотоодынхоо *нөхдүүдийг* дэмжээч ээ. Тэр Шинжлэх ухааны академийн Физик *техникийн* хүрээлэн юу хийх гээд байгаа юм бэ. Сая хотын менежер ярьж байх шиг байна. Тэр зүгээр эхлэл санаачилга төдий байж байгаа, үйлдвэрлэл бол байхгүй, хятадаас оруулаад ирэх ч юм уу, хаашаа юм бэ гэж яриад байна. Банзрагч ярьсан уу. Энийг бол бид ямар нэг хэмжээгээр дэмжих хэрэгтэй. Бид ер нь юмыг гадаадынханд дулдуйдаж ялангуяа улсын төсвийн хөрөнгө оруулалтыг гадаадад гаргаж хаядаг энэ юмнаас аль болох зайлсхийх ёстой шүү. Энийг хэлэх гэсэн юм.

Дараагийн нэг асуудал бол агаарын бохирдлыг энэ жил ч бууруулаад, өнгөрсөн жилийнхээс багасгах л зорилттой байгаа юм байна, цаашдаа бүр ч их багасгах зорилттой байгаа юм байна. Энийг одоо шинжлэх ухааны үндэслэлтэй, тоон үзүүлэлт бидэнд хэрэгтэй. Тэгэхгүйгээр бид нар агаарын бохирдлыг бууруулна гэдэг ерөнхий үгээр буурч *байгаагий* нь одоо хэн ч мэддэггүй ингээд байдаг байж болохгүй л дээ. Ийм зүгээр нэг жижигхэн жижигхэн юмнуудыг санал болгож хэлье. Энэ цаашдаа бол би өөрөө Ногооннуурын урд талын хороололд байдаг юм. Хамгийн их агаарын бохирдолтой хороололд амьдарч байгаа хүн бол би.

Өөрөө 60 жил би хөдөө цэвэр агаарт явсан хүн. Үнэхээр хордож байна, *тийм* учраас би энэ ажилд их идэвхтэй оролцоод байгаа юм. Тэрнээс бол миний мэдэх сэдэв биш л дээ энэ бол. Би бас мэдэхгүй *сэдэвдээ* оролцох дургүй, амьдрал *надыг* шаардаад байна. За ийм л юм хэлье. Өөр юм алга.

***Я*.Санжмятав:** -Баярлалаа. Тэгээд өнөөдрийн энэ агаарын бохирдлыг бууруулах чиглэлээр байнгын хороон дээр сайдын,  хотоос хэрэгжүүлж байгаа ажлын мэдээллийг сонссон нь бас цаг үеэ олсон ийм асуудал боллоо гэж хэлэх байна.

Ялангуяа тогтоолын дагуу бол 6 сард нэг удаа танилцах ёстой. Миний бодлоор энэ 12 дугаар сарын сүүлчээр энэ ажлын үр дүнгээ байнгын хороонд Төсвийн болон Байгаль орчин, хүнс, хөдөө аж ахуйн байнгын хороонд танилцуулах ийм даалгавартай байгаа. Тэр ажил хийгдэж таарна. Энэ *дундуур* нь авч хэрэгжүүлж байгаа асуудал нь бол тогтоолын хэрэгжилт манай яамд болон Улаанбаатар хотод хэрхэн явагдаж байна вэ, зарим ажлууд дээр бас төр, засаг, Их Хурлаас ямар дэмжлэг үзүүлэх вэ гэдэг чиглэлээр нэлээн харилцан ойлголцол авсан, заалт заалтаар нь нэлээн дэлгэрэнгүй ярьсан ийм асуудал боллоо. Яг дэг баримталж явсангүй. Учир юу вэ гэвэл энэ агаарын бохирдлыг бууруулах асуудал нэлээн өргөн дэлгэр, олон асуудлууд хамрагдаж байгаа учраас нэлээн задгай яригдлаа. Тэр нь ч бас үр дүнгээ өглөө гэж бодож байна.

За хурлаас гарах шийдвэрийн төгсгөлд, хуралдааны тэмдэглэлд бас хэд хэдэн зүйлийг оруулах нь зүйтэй гэж үзээд та бүхний болон гишүүдээс гарсан саналын дагуу хэд хэдэн зүйлийн саналыг би энд *тусгачихаад* байж байна. Энийгээ бас уншиж танилцуулъя.

За энэ тогтоолын хэрэгжилтийн явцыг бас эрчимжүүлэх шаардлагатай байна. Ялангуяа зүйл заалтаар нь саяын хоёр гишүүний ярьснаар та бүхэн бас эргэж ажлын хэсгээ ажиллуулаад, зүйл заалтаар нь аль нь ямар хувьтай байж байна вэ, хөтлөөгүй ажил юу байна вэ, энэ асуудлууд дээр нэлээн анхаарч ажлаа эрчимжүүлье гэсэн ийм саналыг бид оруулъя гэж бодож байна.

Хоёрдугаарт нь энэ асуудлыг хариуцсан бас төв орон нутгийн байгууллагуудын ажлын уялдаа холбоог нэлээн сайжруулъя, тогтоол гарах гэж байгаатай холбогдуулаад, түүний дараа бол нэлээн эрчимтэй ажиллаж байсан, миний мэдсэнээр бол манай хот дээр манай Байгаль орчны яам, эрчим хүч, бусад *яамдууд* ажиллаад, эхний ажлын гараагаа эхэлсэн.

Сүүлийн үед энэ уялдаа нь бас сүүл рүүгээ нэлээн тийм тус тусдаа өөр өөрсдийн чиглэлүүдээр явагдаад байна уу даа гэж бодогдож байна. Тийм учраас харилцан бие *биендээ* мэдээлэл өгөх, хамтран ажиллах энэ чиглэлийн ажлаа орхигдуулахгүй явуулъя. Энэ асуудал юутай холбогдсон гэхээр *Бакей* гишүүний ярьж байсан, хэн нь яг хариуцаж явах юм бэ, голлож, энэ одоо агаарын бохирдлыг бууруулах тогтоолын хэрэгжилтийг аль байгууллага нь голлож явах вэ гэдэг энэ асуудал дээр тогтооч ээ гэдэг бас зөв байх. Эзэнгүйдчих гээд байдаг учраас энэ асуудлыг оруулах нь зүйтэй байх.

Тийм учраас Байгаль орчны яаман дээрээ асуудал нь зангидагдаад ингээд энэ ажлаа цаашдаа нэлээн үр дүнтэй явуулах чиглэлээр энэ заалтыг оруулчихъя гэж. Утаа гаргахгүй байхад чиглэгдсэн эдийн засгийн хөшүүргүүдийг бий болгоё гэсэн янз бүрийн санаанууд гишүүдээс гарсан. Энийг бид протоколд тусгах нь зүйтэй байх гэж бодож байна.

Энхболд гишүүнээс гарсан саналуудыг, одоо хэрэгжиж болохгүй ч гэсэн цаашдаа зөв механизмыг бий болгох, магадгүй ард иргэдэд тийм ойлгоцыг бий болгож өгч байх нь хэрэгтэй байх аа. Тийм чиглэлээр бас хэвлэл, мэдээллийн хэрэгсэл, бусад зүйлээр ч гэсэн сурталчилгааны ажлыг хийж байх нь зөв байх. Юу гэдэг юм бэ, 100 саяар газраа худалдана гээд суугаад байх биш та бас өөрөө ийм үүрэг хүлээх ёстой юм байна гэдэг зүйлүүдийг нь хэвлэл, мэдээллийн хэрэгслүүдээр сурталчлах асуудал хэрэгтэй юм байна гэж ингэж ойлгож байна.

Хийн түлшний хэрэглээнд шилжүүлэх чиглэлээр эрх бүхий байгууллагын өмнө гарсан тушаалыг өөрчлөх, энэ асуудал байгаа юм байна. Шийдвэрийг эргэн харах, хянах, өнөөгийн нөхцөлд нийцүүлэх гээд. Түрүүн Эрчим хүчний яам, Үйлдвэр худалдааны яаман дээр нэг хэсэг нь байдаг гэдэг энэ асуудлыг Засгийн газар, Байнгын хорооноос чиглэл болгоод өгчих нь зүйтэй гэж бодож байна.

Дараагийн асуудал бол энэ жил агаарын бохирдлыг бууруулах гарааны жил учраас 2008 оны төсөвт 90 тэрбум төгрөг гэж сая яригдлаа. Энийгээ нягталъя, хамгийн гол нь байнгын *хороодууд* дээр хамгаалах, тодорхойлох энэ асуудлаа оруулж өгье. Би бас нэг баяртай байгаа зүйл бол манай Энхболд гишүүн бол Төсвийн зарлагын хорооны дэд хорооны дарга учраас Төсвийн хорооны гишүүний хувьд дэмжиж байгаад талархаж байна. Манай холбогдох байгууллагууд үүнийгээ нэлээн нарийвчилсан байдлаар гишүүдэд ер нь эртхэн танилцуулгаа өгчихвөл зүгээр байх.

Байгаль орчин, хүнс, хөдөө аж ахуйн байнгын хороогоор энэ асуудлыг хэлэлцээд 2008 оны төсөвт ийм зүйлийг тусгах нь зүйтэй байна гэсэн саналаа манайд ирүүлээд, бид бичгээ хийгээд, бүх байнгын *хороодууд*, бусад газруудад тараачихвал, Засгийн газарт хүргүүлчихвэл үр дүнтэй болох байх аа гэсэн ийм хэдэн зүйлийг та бүхний ярьсан зүйлээс протокол болгон тусгахаар шийдвэрлэлээ.

Ингээд энд оролцсон бүх хүмүүст баярлалаа.

Энэ холбогдох улсууд ирчихсэн учраас манай байнгын хорооны нэг тогтоол гарсан шүү дээ. 7 дугаар сарын 10-ны өдөр, цаг үеийн асуудлаар. Энэ тогтоолын биелэлтийг *З* дугаар улиралд багтааж өгөх ёстой. Цаг үеийн асуудлаар, манай холбогдох *яамдууд*, хотын удирдлагууд бас анхаараарай. Манай Мягмарсүрэн гуайтай холбогдоод 7 дугаар сарын 10-ны өдрийн 12 дугаар тогтоол байгаа. Цаг үеийн асуудлаар авч хэрэгжүүлэх зарим арга хэмжээний тухай гээд. Энэний хэрэгжилтийг бас нааш нь ирүүлэх ёстой шүү гэдгийг хэлье. Баярлалаа.

Баярлалаа Нямсүрэн гуай. Таныг тэвчээр зааж Энхболд гишүүн нэлээн яриад байна гэсэн, өөрөө сүүлд нь нэлээн удаан ярьчихлаа шүү дээ.

***Хуралдаан 17.00 цагт өндөрлөв.***

Соронзон хальснаас хянаж буулгасан:

Хуралдааны нарийн

бичгийн дарга  Д.ЭНЭБИШ